Mendiak Bat: Aristas y Crestas de Euskal Herria\nMostrando entradas con la etiqueta Aristas y Crestas de Euskal Herria. Mostrar todas las entradas\nPublicado por Giroa en 10:49 0 comentarios\nAlluitz: 1.034m | Galdarea-ko arroa edo kanaletik. (Alluitz hegoaldea).\n2016/11/12 | Alluitzeko hegoaldean dauden eskalada bideak alde batera utzi eta Galdarea ezproitik behera doan kanaletik igoko gara oraingoan, igoera zuzen eta bertikala.\nArgi! eskalada regulazioak Alluitz Hegoaldean. LINK/PDF\nIgoera basati honek badauka bere istorioa. Buruan bueltaka zegoen ideia edo erokeri bat zirudien.\n"Crestas del Duranguesado" liburuko 51 orrialdean dagoen krokis zahar bat aurkitu nuen arte. Antonio Ferrer-en liburuak erokeria errealitatean bihurtzeko aukera ederra eskaini zidan. Urte askotan buruan marraztutako marra egia bihurtzeko aukera ederra. Krokisa oinarri bezala hartu eta igoera burutzeko momentu aparta.\nErdaraz "Pared Concava" izenez ezagutzen den hormaren azpitik doan arroa edo kanala. Galdarea-ko arroa, edo kanal zabala.\nIgoeraren deskribapena; Igoera "Amilla" zelaietan hasten da, zelai berde eta oparoan gorantza eginez. Aurrean Galdarea-ko amildegitik datorren harritza aurkituko dugu. Nola edo hala harritza alde batetik zeharkatuko dugu, atal honetan gora egitea asko kostatzen du eta. Ezkerraldean, "Cabra de Judas" izenez ezagutzen den ertza aurkituko dugu. Alluitzek hegoaldean, dauden eskalada bide gogorrenetarikoa.\nAstiro astiro, harritzatik gora egingo dugu. Aurrean ditugun harri plaka batzuekin topa egin arte.\nItxuraz, gora egitea ezin dela ematen duen arren, eskuineko kanal batetik ondo igotzen da (III+/30m). Belarrez ondo jositako kanal nabaria da.\nKanala ondo igotzen da, eskuak ondo satzeko zulo ugari eta erosoekin. Kanala atzean utzi eta orain ezkerrerantza egingo dugu, beti Galdarea horma erreferentzia moduan hartuz. Lizar bakarti baten ondotik pasatu eta astiro astiro Galdarea hormatik behera dauden harri plakerata hurbilduko gara. Paizaiaz gotzatzeko atal aparta.\nMetroak gora goazela, Galdarea hormara hurbiltzeko dauden harri-plakak aurrez aurre topatuko digutu. Itxuraz gaindiezina ematen duen atal arriskutsua da hau. Harri plaka hauek aurrean utzi eta ezkerrerantza doan korridore edo "tximinia" itxura duen lekutik "Cabra de Judas" ertzera hurbiltzeko dagoen bidea hartuko dugu (III / 30m). Eibartarren ezproiaren azpi azpian kokatuz. Galdarea arroaren perspektiba zabalagoa hartzeko toki zoragarria.\nErtzetik jaitsi eta berriz gora egiteko bidea hartuko dugu. Galdarea hormatik behera datozen harri-plakak ondo egiteko ez dago bide oso garbirik. Bidea intuizioa erabiliz egingo dugu. Beti ere bide erosoena topatuz.\nPixkanaka Galdarea hormara hurbiltzen joango gara azpian dauden 2 lizar ederren azpian kokatuz. Zuhaitzak, beti dira erreferentzia harriz jositako atal kaotiko honetan. Azpian amildegi izugarria dago beraz kontu handiz hartzeko atala izango da honako hau.\nOrain, eskuinera nabarmen ikusten den Korridore mixto bat topatuko dugu. Bidearen erdian lauzpabost Lizarrek apaintzen duten korridorea mixtoa.\nKorridore mixtoa, hau da, harriz eta belarrez hornitutako korridore zikina dator orain. Bidean harkaitz-zubi asko aurkituko ditugu bidea ondo babesteko, eta erdi erdian lizar ederrak bilera egiteko. Gora egitea argi ikusten ez badugu, lizarretatik behera rappela egiteko ondo dagoela ematen du. Aukera ona, hemendik alde egiteko.\n"Crestas del Duranguesado" liburuan agertzen den krokisa.\nLizar multzoa atzean utzi, eta aurrean igoerako irtengune aipagarri eta zailena aurkituko dugu; irtengune horizontal eta mixtoa. (III+/ IV / 30m)\nIrtengunea ez da erraz egiten, eskuak erabiltzeko leku mugatua baita. Nola edo hala, irtengunea pasatu eta korridorearen azken atalean sartuko gara. Atal belartsu baina lasaiagoa. Kokuzkulu-ko kanalarekin bat egiten duen leporaino doan tartea da hau.\nLepotik kokuzkulu kanalera jaitsi eta Alluitzeko tontorrera doan bidea jarraituko dugu. Oraingoan bide lasaia izango dugu.\nAlluitzeko tontorrean arnasa ondo hartu eta egindako bidea ondo miresteko aukera izango dugu. Igoera alpino eta sufritua Alluitzeko hegoaldean dagoen atala. Galdarea hormaren kanal zabal eta bertikala.\nJaitsiera berriz, Artolatik datorren bide "klasiko"-a hartuta egingo dugu .\nPublicado por Giroa en 11:15 2 comentarios\nEtiquetas: Alluitz, Aristas y Crestas de Euskal Herria, Galdarea, Montes del Duranguesado\nAlluitz;1.034m | Iparraldeko ertza.\n2016/10/29 | Urteak pasa dira lehenengoz Alluitzeko iparretik igo nintzela. Durangaldeko mendietan aurkitzen den atal basati eta ederrenetarikoa. Ondo babestu beharreko leku zoragarria.\nOrduak sartu ditugu ipar aurpegi hau ondo aztertzen, dauden aukera guztiak ondo ikertu eta probatzen. Guretzako, mendian eta mendiaz gozatzeko leku aparta.\nAzkenean, Bizkaia, Gipuzkoa eta Arabako hiru mendizale amorratu elkartu gara igoera eder hau burutzeko (Gotzon, Egoitz eta Javier). Taldean azkena, eta Arabatik, Euskal-Herriko ertzak ondo ezagutzen dituen; Javier Iturritxa. "Aristas y crestas de euskal herria" liburuaren idazle eta egilea. Plazer haundia, Durangaldeko altxorrak berarekin elkarbanatzea.\nBere liburua: https://www.libreriadesnivel.com/libros/aristas-y-crestas-de-euskal-herria/9788482164519/\nIgoeraren deskribapena; Sagastatik eta Axpetik nabermen ikusten den ertz luze eta potentea da. Olarreta hormaren azpian hasi eta Alluitzeko tontorraren ondoan bukatzen den ertz bertikala.\nErtzaren hasierara heltzeko hiru modu ditugu. Lehenengoa; Axpetik Gailanda baserrira doan autobidea hartu, eta Gailanda baserritik gorantz doan baso-bide igotzea da . Bigarrena, Sagasta auzotik Alluitz azpiko Olarreta hormara doan bidetik igotzea da. Azkena berriz, Artolako lepotik Sagasta auzora doan mendi-bidetik Olarretako hormara hurbiltzea da.\nErtz integrala egiteko asmoa daukagunez, Olarretako horman dauden eskalada bideak ondo aztertu eta lehengo ezproia zuzen zuzenean igotzen duen eskalada bidea egingo dugu. Gure kasuan, “Larau” izena duen eskalada bidea. V+ graduku eskalada bidea. 60m inguruko luze eder bat. Ezproi honen ipar aurpegiko bide zailena.\nLehengo bilera Olarretako ezproia bi zatitan banatzen duen lepoan egingo dugu. Olarretako ertzaren perspektiba osoaz gozatzeko toki aparta da hau.\nAbadaiñoko toponomia liburua I. / 158 orria.\nEzproia banatzen duen lepotxoa eskalada klasikoan egin eta bigarren luzearekin hasiko gara. Gainean "Olarreako ezproiaren bidea" izenez ezagutzen den ertz basatia.\nErtzak ematen dituen zailtasun guztiak egingo ditugu, ertza bapo bapo aprobetxatuz. 60m inguruko luze ederra. Laugarren graduku irtengune ugariekin egiten den luzea da, gora egiten asko gozatzen den atala. Gora goazen bitartean, arkaitz zoragarria aurkituko dugu, seguruak ondo sartu eta instalatzeko pitxadura ugarirekin.\nBigarren bilera, ertza asko lasaitzen den lepotxo batean egingo dugu. Arkaitzak ondo babesten duen arroka zubi eder batzuk ondo aprobetxatuz. Leku eroso eta aproposa.\nHurrengo luzea, errazago egiten da. 30m inguruko luze bertikala eta erosoa. Azken bilerarako berriz, ondo ikusten den katai bat erabiliko dugu. Arkaitz haundi baten ondo ikusten den instalazioa zahar bat. Olarreta sektorean dauden eskalada bide gogorrenak bertan bukatzen dira. Talaia paregabea.\nMateriala ondo banatu eta hurrengo atala ensanblean egingo dugu. Landaluzetako ormetatik gora doan atal zoragarria. 100m inguru dituen atala, bigarren eta hirugarren graduko irtengunez josita dagoena. Alluitzetik Anbotora doan ertza ondo miresteko eta gozatzeko leku aparta..\nAzkenik, eskalatzeko materiala gorde eta ertza ahal den guztia aprobetxatuko dugu, infernuko zubiaren ikuspegi eta perspektiba bereziaz gozatuz. Bidea Alluitzeko tontorraren ondoan bukatuko dugu. Berriz etxean, Alluitz-eko tontor maitean.\nJaitsierarako, Artolako lepotik datorren bide harrunta erabiliko dugu. Gero Sagasta auzoraino doan bidea erabiliz.\nPublicado por Giroa en 23:52 3 comentarios\nEtiquetas: Alluitz, Aristas y Crestas de Euskal Herria, Montes del Duranguesado, Olarreta, Olarretako Ipar ertza\nUntzillatx: 941m | Algorriko kanal eta diagonala.\n2016/01/26 | Denok ezagutzen ditugu Untzillatx-eko hegoaldean aurkitzen diren eskalada bideak, eskaladan gozatzeko leku aparta.\nInformazio ederra aurki dezakegu Untzillaitz-Sur izenez ezagutzen den web orrialdea: http://www.untzillaitz-sur.com/\nMendebalde aurpegi ezezaguna, igoera deseroso eta alpinoak ondo gordetzen dituen alde ezkutua.\nSei hilabetez eskalada debekuak ondo babesten duen txokoa. Untzillatx-eko beste bitxikeri bat.\nUntzillatx-eko hego mendebalde aurpegia; Igoera Mañaria behean hasiko dugu, harrobien ondo ondoan (Durangoko irteera ondoan). Larreakapanaga baserrira doan bidea hartu eta segituan aldapa gora eginez. Baserritik Unztillatx tontorrera dioan bide klasikoa hartuko dugu, 15 minutu inguru geroago lehenengo harritzarekin topa eginez. Pinu artean eta bidearen eskuinean somatzen den harritza zabala. Harritza gainetik nola edo hala pasatu eta pinudi aldapatsu batetik segituko dugu. Untzillatx-eko lehenengo hormak azpi azpitik zeharkatuz.\nAurrera goazela, basoak desagertu eta harri eta hormak hartzen dute protagonismo osoa. Harritza multzoak behin eta berriz zeharkatuz. Ekialderuntz segituko dugu, Algorriko kanalaren bila. Kanal zabal eta estetikoa, ezkerrean horma handi batez apainduta, eta eskuinean berriz, ertz zorrotz batekin babestua.\nKanal luze eta gogorra, harritza handi batez ondo estalia. Zailtasun puntu batekin igotzen den kanala. (Fraileburu-ko ertza inguruan amaitzen den kanala).\nKanelatik Mugarraren ikuspuntua ederra aurkezten zaigu, igoera erabat apaintzen. Kanalaren azken txangoan, eta ezkerreko horma handien artean, ezkutuan, aurkitzen da hurrengo zatia.\nEzkerrerantz eta diagonalean doan igoera polita. Kataluinan, Pedraforca-ko (Pollego Inferiorior) diagonalaren antza hartzen du (Hau errazagoa). Diagonalean gorantz egingo dugu, lepo hantza duen zati batera heldu arte.\nPaisaia hemendik zoragarri eta basatia bihurtzen da, ahuntzen, sai, eta arranoen bizileku ederra. Harriz inguratutako zatia, eta kaos itxura hartzen duena.\nOrain bidea desagertu eta intuizioak hartzen du protagonismo oso osoa. Astiro, gora egin eta Fraileburutik datorren ertza aurkituko dugu aurrez aurre. Lenago, tximenea edo korridore mixto batetik gora eginez.\nAraututako gunea Untzillatx Mendebaldean (B-5).\nErtza ondo igotzen da eta zabal zabala aurkezten zaigu aurretik. Berriz Kaos itxura duen ertza, harri handi eta blokez osaturiko atala. Astiro astiro gorantz egin eta hurrengo zati aipagarrienera helduko gara. Obelisko itxura duen bloke baten azpian kokatu, eta ezkerretik irteten den tximenea mixto batetik igoko gara, arrakala ugariak dituen erresaltea erosoa (III).\nErresalte bertikala behean utzi eta berriz eskuekin laguntzarekin gora egingo dugu. Oraingoan, plakak dira nagusi. Kurutzeta azpira heldu baino lehen, ondo igotzen den gunea. Azpian, hamildegia. Eta Algorriko kanalaren ikuspegi ederra.\nKurutzeta sektorea eskuinean utzi, eta ezkerretik gora zuzen doan korridore bat igoko dugu. Eskuekin gozatzeko azken metroak. Eta gutxira, ertzaren gainean aurkituko gara. Mañanaritik datorren igoera klasikoaren bidearekin bat eginez. Untillatx-eko tontorreraiño metro batzuk bakarrik falta zaizkigu.\nJaitsierarako berriz, Mañarira doan bide klasikotik jaitsiko gara.\nLarreakapanaga eta Untzillatx, bidetik.\nPublicado por Giroa en 0:11 0 comentarios\nEtiquetas: Algorriko kanal eta diagonala, Aristas y Crestas de Euskal Herria, Montes del Duranguesado, Untzillaitz, Untzillatx\nAtxuriko punta: 585m | Atxuri-ko puntaren ertza.\n2006/02/20 | 3 saiakera eta gero, lortu dugu!, Atxuriko ertza egitea lortu dugu. Oraindik gogoan ditut lehenengo saiakerak. Lehenengoan, Lizarrola baserrian galdezka ibili nintzen ertzari buruzko informazio bila eta zorotzat hartu ninduten.\nIrteera hartan ertzaren hasiera topatzen bota nuen goiz osoa. Basoak irentsitako bideak berriro garbitzen, eta nola ez, mendian eta basoan ordu asko botatzen. Baina azkenik, ertzeraino zihoan pista agertu zen. Pinu, haritz eta artez estalitako baso oparo batek irentsitako bide zaharra.\nBigarren saiakeran berriz, makilak ondo estutu eta bidea zerbait garbitu nuen. Ordu erdian ertzaren hasieraraino helduz. Ertzaren hasiera zabala eta zikina zen baina oso estetikoa. Ertzaren erdian, nola ez, salbuespen eder bat aurkitu nuen. 30 metro inguruko horma dotorea. Eskalatzeko materiala eskatzen duen zati edo txango gogorra.\nAzkenik Egoitz eta biok hubirldu ginen hirugarren saiakeran, oraingoan eskalatzeko materiala gainean generaman.\nAtxuriko Ertza; Kilimon bezala ere ezagutzen da Aran-errekako bailara Mendaron, Izarraitzeko mendigunearen ondo ondoan aurkitzen den bailara ederra.\nMendaron bertan, edo Kilimon auzoko edozein lekutan utzi dezakegu autoa. Larraskandara doan bidea hartuz. PRGI 46 bidea hartu eta 350m gora eskuinera doan bide zahar bat topatu behar da (ez da erraza!), borda ahaztu baten ondotik pasatuz. Pixkanaka gorantza egingo dugu, barneraezina ematen duen baso batetik. Beste 150m gorago, ezkerrerantz doan bide estu bat hartu behar dugu. Bidea oso zikina topatuko dugu hemen, sasi eta zuhaixkas osaturiko bide nazkagarria. Bidea lasai hartu eta bukaeran ertza somatuko dugu, intuizioa martxan jartzeko leku aproposa. Azkenengo metroak artez estalitako zatia dira, makurtuta ibiltzeko zatia.\nErtzaren hasieran gaude, kareharriz osatutako ertz deserosoan. Gora egiteko ordua heldu da, ertzaren filoa ondo jarraituz. Lehenengo interguneak ez dute II+tik pasatuko, eta ondo igotzen da. Besoak eta eskuak erabiltzeko jolasleku aparta. Hasieratik 100m gorago dator intergune edo erresalte aipagarriena. 35m inguruko horma ederra.\n30m inguruko luze eder bat, hirugarren graduko intergune batekin hasten da. Erdialdean berriz, zailtasun aipagarriena, eskuinerantz doan Vº intergune horizontal eder bat da. Zuhaizka batzuk erabiliko ditugu luzea ondo babesteko. Azken partean berriz, horma zerbait lasaitzen da, IVº intergune batekin. Goian edo irteeran, bilera eder bat antolatzeko lekua daukagu.\nHarrizubi dezente eta arteak bait daude. Hurrengo metroak lasai egiten dira. Paisaia ondo dastatzeko aukera emanez.Materiala berriz motxilan gorde, eta ertz zorrotzetik jarraituko dugu ertz integrala ondo aprobetsatuz. Azken txangoan, Kilimon bailara aurkeztuko zaigu azpian. Harriak gora eta behera, azkenengo metroak egingo ditugu tontorreraino, harri multzo txiki batez ondo bereizten dena.\nJaitsierarako berriz, Atxuri-ko baserritik Kilimon bailarara jaisten den bidea hartuko dugu. Pagaolaza errekaren ondotik doan bide eder bat, ezkerrean Atxuriko ertz zorrotz eta estetikoa utziz.\nLizarrola baserritik gora doan bideko lehen bide-gurutzea, aurrera egingo dugu.\nHasieran sasi artean doan bidea.\nEtiquetas: Aristas y Crestas de Euskal Herria, Atxuriko ertza, Atxuriko Punta, Izarraitz, Kilimon.\nUntzillatx: 941m | Mendebalde aurpegia / (Negu giroan).\n17/02/2015 | Urte hasiera bikaina etxe ondoko mendi zurituetan, eta oraingoan berriz beste igoera eder bat Untzillatx-era. Berriz "klasikoetatik" ihes egiten.\nDenbora izan da igoera honen berria lehenengoz izan nuela, "Gorri81" foreroaren (Mendiak.net) eskutik aipatutako argazki eder bat izan zen, ondoren "Juanra Madariaga" alpinista eta idazleak "Ibilkari" mendiko kanalean idatzi zuen artikulua. Eta azken hau nahikoa izan zen berriz Untzillatx ingurura bueltatzeko, aitzaki ederra, bai jauna!\nIgoera berezi eta alpinoa etxetik oso gertu, azken txanpan korridore eder eta luzea gordetzen duen bitxikeri polit bat Mañari inguruan.\n>> http://kanalak.berria.eus/mendia/blogariak/890/untzillaitz << (Juanra Madariaga)\n>> http://www.mendiak.net/foro/viewtopic.php?p=658050#p658050 << (Gorri81 / Arkaitz)\n>> https://vimeo.com/119127119 << (Igoeraren bideoa)\nHoriz, egindako bidea.\nGorriz, Anti-Recios bidea. (Arkaitz, Fabio, Jon eta Markel)\nIgoeraren deskribapena: Igoera zuzena Untzillatxeko mendebalde aurpegian. Beste igoera basati eta ederra Mañariko mendien artean. Harrobietan, mañariko mendiak duten gaixotasun sendaezinen ondoan hasten da igoera. Lehenengo ibilbidearen atala, baserri bide inguruetatik doa, ondoren tontorrera doan bide "klasiokoare-kin" bat eginez.\nOrain bideak pinudiak zeharkatzen ditu, harrobitik datozen zarata edo leherketak ingurumena zikintzen duen bitartean. Gaixo aurkitzen da Untzillatx.\nOraietako lepora heldu baino lehen, eskuinera doan ibilibide estu bat hartu behar da, ganaduak batzutan erabiltzen duen bidea. Gutxira, bidea desagertu eta goiko atx-etatik datorren harritza zeharkatu behar da, ondoren pinudi maldatsuan sartzeko. Pinudi gainean aurkitzen da Mendebaldeko hamildegia, eta igoerarako dauden aukera edo bideak.\nHamildegian barneratzeko, mendiko ganaduak (ahuntz eta ardiak) erabiltzen duen bide estu eta buztintsua hartuko dugu. Bide maldatsu eta ederra, Artiaz apindutako atala. Metrok batzuk gorago, harritza zabal eta luze bat zeharkatu beharra dago, beti diagonalean (eskuineruntz) , korridoeraren azpian dauden zuhaitzak (arteak) erreferentzia moduan edukiz.\nIgoera ez da lasaitzen, eta eskuak beti prest daude lurrera edozein momentutan botatzeko. Astiro eta prisa gabe gora egiten da, kanal zabal baten azpian jarri arte. Erresalte erraz bat igo (4m/II+) eta kanal bete betean murgiltzen gara. Kanalean edurra ondo finkatuta badago, gozatzeko leku aparta da. Goian berriz, tontorrera doan ertz luzetik jaisten diren plaka ederrak disdiratsu dauzkagu, gordeleku eta jolastoki ederra. Kanalaren amaieran, eskuineruntz doan "tximinia" belartsu bat hartu eta igoko dugu (5m/II+) ertz-lerro itxura duen erlaitz batera iritsi arte. Azkenengo atal edo luze osoari begigarada orokor bat botatzeko leku aproposa.\nAzken txanpa, korridorearen sarrera topatzen.\nZeharkaldi horizontal edo diagonal luzea hurrengo bilgunerarte (zuhaitza), Ondo babestua eta helduleku asko dituena (6m/III). Atal honen lehengo zatia egin ondoren, ezkerreruntz doan "faja" itxurazko balkoi bat hartu behar da, goian (eskuinean) korriodearen sarrerarekin aurrez aurre topatuz. Igoerako bitxikeri ezkutua bapatean abixatu gabe agertuko da.\nKorridorean barneratzeko, esku laguntza beharrezkoa den erresalte bat gainditzea geratzen zaigu (II). Edur asko dagoenean ezkutuan geratzen den azken oztopoa, baina bestela, ezkerretik gainditzen dena.\n(arkaitz blokea korridorearen erdi erdian, II+ ).\nAzken atal honek dauka igoeraren xarma, alpinismo hutsa berriz, eta non? durangaldeko mendi maiteetan.\nKorridorearen irteera tontorretik 100m ingurura geratzen da, ibilaldi ederra tontorreraino.\nPublicado por Giroa en 9:38 0 comentarios\nEtiquetas: Anti recios., Aristas y Crestas de Euskal Herria, Mendebalde aurpegia, Montes del Duranguesado, Untzillatx


Hiri eredua | Donostiaren 2016 ertzak\nHasiera » Hiri eredua\nHiria erakusleiho eta gu maniki\nPosted in Hiri eredua, Iritzi artikuluak\n“Donostiarrek ulertu dute hiriarentzat erakusleiho bat dela”, esan du kultur hiriburutzari buruz Eneko Goia alkateak Gipuzkoako Hitzak egin elkarrizketan. Harluxet Hiztegi Entziklopedikoak honela jasotzen du “erakusleiho”: iz. Dendetan, kristalez itxitako eta kanpoaldetik ikusten den espazioa, bertako salgaiak erakusteko erabilia. “Erakusleihoa” hiriaren metafora gisa, beraz. Metaforak pentsatu egiten ditugu. Irakasle izan dudan Emmánuel Lizcanoren pentsamendua orriotara ekarriz:...\nPosted in Herri kultura, Hiri eredua, Iritzi artikuluak\nZinezkoak: kulturaren eremua sozietateko gatazka-gune da. Eta Josu Amezaga EHUko irakasleak bere tesian jaso bezala, gatazka horretan, klase menderatzaileek beren kultura hedatzen dute menderakuntza finkatu nahiean. Kultura, boterea, ideologia eta Marx nahiz Engelsen bizarrak. Klase menderatzailearen ideiak garaian garaiko ideia menderatzaileak dira, ideia nagusiak. Hegemonia, Gramsci eta izan zuten kartzelako barroteak. Menderakuntza inposaketa kulturaleko prozesu zoli baten bidez ematen da....\nHirigintzaz bezainbeste indarkeriaz\nPosted in DSS2016EU, Hiri eredua, Kortxoenea\n[Markel Ormazabalen artikulua] Hustu. Eraitsi. Eraiki. Espazioa eta bere ekoizpena, munduko ekonomiaren azken hedapen zikloan jarduera gakoa izan dira. Bestela esanda, kapitalismo globala espazioaren ekoizpen eta suntsiketa prozesuaren bidez ahalegindu da berezko dituen kontraesanak gainditzen. Eta hegemoniaren abaroan saiatzen den kontsentsuak bezain beste ezaugarritzen du indarkeriak hirigintza neoliberala. Txanpon beraren ifrentzua. Espazioaren jabetza eskuratzeko suntsikorra eta...\nPosted in DSS2016EU, Hiri eredua, Iritzi artikuluak\nUrte luzez, haurrekin komunikatzeko moldetzat kontsideratua izan da istorioen kontakizuna. Sutondoak desegin genituen ez gero, aisialdira eta literatura analisira mugaturiko praktika. Egun, ordea, sozietateko eremu guztietan ezarri den diskurtso modua da. Pentsamendu narratzailea hedatu egin da: istorioek errealitatea eratzeko duten boterea berriz ediren dute historialari, legelari, ekonomialari edo fisikariek, kasu. Manager lanetan dabilen lagunak istorioak kontatu behar ditu langileak...


NORTZUK GARENGURE INSTALAKUNTZAK\n2010eko Azaroaren 16an ireki zituen UZTURRE ASISTENTZI GUNEAK bere ateak,\nGure helduen ongizatera eman ditugun 18 urtera batuta, instalakuntza berri batzuek ematen duten erosotasuna eta gure lan taldearen profesionaltasuna batuta, gure egoitza erreferentzia bihurtzen da gure sektorean.\nEgoitza Tolosa erdigunean dago kokatua, beraz, gure egoiliar eta bere familiek Tolosa herriarekin elkarbizitza paregabea lor dezakete. Denera 120 ohe ditu, horietatik 116 banako gelak dira. Ekipamendu moderno eta berriekin hornituak daude eta horrek bakoitzak behar duen intimitatea eskeintzen du.\nAENOR ziurtagiria daukagu, orain harte egindakoari kalitate prozedimenduak gehitzen dizkiogu, prozedimendu guztiei erantsiak, zerbitzuen eskaintza handiagotzen dugu. Menu bikoitza, egoiliar bakoitzak nahi duena aukeratu dezan. Horrela emaitza oso onak josotzen ditugu.\n8.200 m2 ditu eraikuntzak, 6 solairuetan banatuak daude. Sarbide eroso eta teknologi berriez hornitua.\nBetidanik familiekiko eta egoiliarrekiko izan dugun arreman ona eta amorosa jarraitzen dugu izaten, instalakuntza moderno, toki alai eta argitsuak dituen eraikuntza batean, unitate eta solairu desberdinetan banatua. Solairu bakoitzean gaisotasun antzekoa duten pertsonak elkartuz, konbibentzi eta jarraipen on bat eduki harren. Gelak beharrezko den guztiarekin daude hornituak, ohe egoikituak, alarma sakagailua, telebista toma, etbar.\n116 BANAKAKO GELA\n2 GELA ERABILERA\n4 GELA BANAKAKO SUITE\nSenar-emazte edo anai arrebentzat egokia\nETA GIMNASIA GELA\n2017 - UZTURRE Asistentzia Gunea - LEGE OHARRA / COOKIES


Webaren Legezko Informazioa - IES Xabier Zubiri Manteo BHI\n1. Informazioaren eta Merkataritza Elektronikoaren Gizartearen Zerbitzuen Legeak (LSSICE) bere 10. artikuluan xedatzen duena betez, jasota geratzen da https://www.zubirimanteo.hezkuntza.net domeinu-izena duen web gunea IES Xabier Zubiri Manteo BHI dela (IFK zenbakia: S-4833001-C; helbidea: Jose Miguel Barandiarán, 10-12, 20013 Donostia-San Sebastián, Gipuzkoa; telefono-zenbakia 943 89 92 92).\n2. https://www.zubirimanteo.hezkuntza.net gunea IES Xabier Zubiri Manteo BHI Institutuak garatu du.\n3. https://www.zubirimanteo.hezkuntza.net web guneak, bere egitekoa betetzeko, testu-edukiak, eduki grafikoak, ikus-entzunezkoak, plastikoak, informatikoak eta teknikoak banatzen ditu. Aipatu edukien copyright-a IES Xabier Zubiri Manteo BHIrena da, eta, eduki horiek erabiltzaileak erabili ahal izateko, erabiltzeko kondizio hauetan jabetza intelektualaren eskubideen gain zehazten diren klausulei jarraitu behar zaie.\n1. https://www.zubirimanteo.hezkuntza.net web guneko edukiak obra intelektualtzat hartzen dira eta Estatuan eta Europan indarrean dagoen Jabetza Intelektualaren Legeak babestuta daude. Copyright-aren titularrak baimena ematen du edukiak kondizio hauen arabera erabiltzeko:\n- Lizentzia honen kondizioak aldatzeko, idatzizko baimena eskatu behar zaio edukien titularrari.\n- Indarrean dagoen jabetza intelektualaren legeko autore-eskubideei aplikatzen zaizkien muga berak ditu.\n3. https://www.zubirimanteo.hezkuntza.net web gunera estekak ezartzeko kondizioak. https://www.zubirimanteo.hezkuntza.netatari hezigarriarekin hipertestuak ezartzea nahi duten zerbitzu-emaileek posta elektronikoko helbide honetan eska ditzakete: bhi@zubirimanteo.com. LSSICE legearen 17.1 artikuluan ezarritakoaren arabera, titularrak, edukietara edo bilaketa-tresnetara egindako estekak ezabatu edo baliorik gabe utz ditzake, betiere legez kontrako jarduera edo informaziodun estekak direnean edo kalte-ordaina jaso dezaketen hirugarrenen eskubideak edo ondasunak kaltetzen direnean.\n1. Web gunearen titularrak, IES Xabier Zubiri Manteo BHIko Institutuak, ez du bere gain hartzen jabetza intelektualaren legeak babestutako elementuei dagokienez erabiltzaileek egin lezaketen erabilera desegoki edo lege-urratze posibleen ondoriorik, ezta gai honi buruz zehaztu diren erabiltzeko kondizioak urratzeari dagokionez ere.\n2. IES Xabier Zubiri Manteo BHIko Institutuak https://www.zubirimanteo.hezkuntza.net atariak jasotzen dituen eduki hezigarriaren eta informazioaren eguneratzea eta zehaztasuna zainduko ditu, betiere informazio orokorra denean eta ez pertsona edo erakunde edo organismo ofizialei dagozkien zirkunstantzia zehatzei dagozkienak direnean. Edukien autoreek emandako iritziez ari garenean, IES Xabier Zubiri Manteo BHI institutuak ez du hartzen erantzukizunik bere gain, gunearen erantzule gisa ez baitu gunearen egiazkotasunaz edo zehaztasunaz edo zintzotasunaz erantzuten.\n3. IES Xabier Zubiri Manteo BHIk ez ditu bere gain hartzen web gunean eskainitako zerbitzuetarako sarbideari, funtzionamenduari eta eraginkortasunari dagokienez une batean sor litezkeen akats teknikoen ondorioak, ezta aipatu zerbitzuak zergati teknikoengatik, zorizkoengatik edo ezinbestekoengatik eteteari edo bertan behera uzteari dagokionez ere.\nArgibide gehiagotarako, edota iradokizunak edo proposamenak egiteko, bhi@zubirimanteo.com helbide elektronikora jo dezakezue, edota erabiltzaileentzako arreta-zerbitzuko telefonora: 943 89 92 92, edota posta-helbide honetara: Jose Miguel Barandiarán, 10-12, 20013 Donostia-San Sebastián, Gipuzkoa.


Aspaldiko txio arriskutsu horiek\n(Puntua paperezko aldizkarirako idatzitako artikuluaren moldaketa. 2015-07-22)\nAzkenaldian, zenbaitzuk erabiltzen ari dira Twitteren argitaratutakoak egilea kritikatzeko, erasotzeko eta, oro har, kalte eragiteko. Jardun horretan ari diren “zaintzaileak” txiolariaren timeline–a goitik behera arakatu –horrek daukan lanarekin!– eta txio konprometituak, alegia, erabilgarriak hartzen dituzte. Geroago, tuit jakin horiek bolo-bolo zabaltzen dituzte, kasu gehienetan, gainera “ohiko” hedabideak erabilita, hau da, telebista, irratia eta paperezko prentsa. Jakina, bost axola zaie halakoei, txio horien guztien testuingurua edo egilearen benetako asmoa.\nAipatutako moduko azkenaldiko hiru kasu datozkit gogora. Lehena, Madrilgo udaleko zinegotziarena da. Guillermo Zapata (@gzapatamadrid) Podemos alderdiko zinegotziaren 2011ko txio batzuk berrartu zituzten asmo garbi batekin: politikari gazteari zilegitasuna kentzea. Hala, kontzentrazio-esparruetan hildako judutarren gaineko txiste beltz ezagun haiekin sekulako txilinbuelta egin, eta erabili zituzten argudiatzeko Zapata antisemita amorratua zela eta nazi petoa. Gainera, udaleko Kultura zinegotzia izendatu aurretik ere, bere dimisioa eskatzeko erabili zituzten txio horiek.\nBigarren kasuan, gertuago gertatu da, Iruñean. Erasotua, Ainhoa Aznares (@ainhoaaznarEZ) Nafarroako Parlamentuko presidente izendatu berria izan da, kasu honetan ere, Podemoseko militantea. Han eta hemen kritikatutako txioan ageri da Aznares bera, iazko Sanferminetan, taberna batean garagardoa edaten txorrotik bertatik. Kritiken ildoa ere argia zen: horrelako baldarkeria (?) egiteko gauza denak ez du parlamentuko presidentea izatearen nahiko ohorerik.\nHirugarren adibidea berriagoa da, Julio Rey (@Julio_Rey10) futbolariarena. Kontua da, Vilagarcía de Arousako (Pontevedra) futbolari gaztea kontratatzekotan zebilela Coruñako Depor futbol taldean. Baina, halako batean, 2012an botatako txio dontsu hura berreskuratu dute: “Puta Depor. Puta Riazor”. Eta, akabo fitxaketa. Alferrik izan dira gaztearen barkamen eskaera eta azalpenak: “17 urte nituen, eta ez nuen ulertzen halakoen ondorioak”.\nZer dago horien txio horien guztien erabileraren atzean? Hasteko, “zaindari” horien hipokrisia galanta eta, gainera, Internet eta sare sozialak deslegitimatzeko gogo handia. Eta, nola ez, sare sozialen erabilera eta argitaratutakoen ondorioen gaineko hausnarketa egin beharra.\nAdituek gomendatzen dute, nola ez, tentuz eta ganoraz erabiltzea Twitter; eta, badaezpada, hilero-edo gainbegiratzea botatako txioak, betiere, aurreikusteko, testuingurutik ateraz gero, zein izan daitekeen aurrerago txio horien guztien irakurketa gaiztoa.\nOharra: txiolaria bazara eta artikulu irakurrita apur bat estutu bazara, lasai, badaude makina bat doako tresna txio “arriskutsuak” ezabatzeko. Esaterako, Delete Multiple Tweets, Tweet Delete edo Twit Wipe. Asko larritu bazara, ordea, tresna dramatiko hau ere erabili dezakezu zure timeline-a erabat garbitzeko: Delete All My Tweets.\nWritten by Goio Arana No comments Posted in Internet, Sailkatugabeak, Sare sozialak, Twitter


Oiartzun, begirada batean\nGainera, Oiartzunen janari tradizionala eta berriztatzailea dasta daiteke. Are gehiago, baserrietan euskal artisautzaren produktuak eros daitezke.\nOso kultur eskaintza zabala du, besteak beste, Soinuenea - Herri Musikaren Txokoa, Luberri-Ikasgune Geologikoa eta Arditurri Meatze Gunea.\nIkusi Oiartzungo planoa\nXVI. mendeko eraikin errenazentista da, exentua; bi zati ditu, Kapera eta Ospitalea, eta biek bat egiten dute estalki beraren azpian.\nErdi Aroan, kapera bisigotikoa izan zen agian eta, aurrerago, eraikin erromaniko bihurtu zen; gaur egun ez dago garai horietako arrastorik.\nUrteak joan, urteak etorri, Gotiko hsaierako eraikin bihurtu zen, garai horretako zantzuren bat ikus daiteke gaur egun.\nInformazio gehiago Bisita gidatuak\n1678. urtean eraiki zuten barroko estiloko eraikin soila, harlanduzko harriz egina, oin karratukoa eta lau isurkiko teilatuarekin.\nHerri Musikaren erakusketa eta Dokumentazio Zentroa dugu. Bertan ditugu musika-tresnen bilduma, liburutegia, fonoteka, tailerra eta erabilera anitzeko aretoa.\nDuela 2.000 urtez geroztik ustiaturiko Meatze Gunea dugu hau, ingurune paregabean kokatuta, Aiako Harria Parke Naturalean. Meategian barrena aritzea eta parketxea bisitatzea, bertako inguru naturala ezagutzeko aukera ezinhobea da.\nLuberri, Euskadiko geologia museoa\nOiartzungo Geologia ezagutzeko zentro honek bi erakustoki ditu: Euskal Herriko Geologiaren Historia eta Oiartzun Bailarako Geografia.\nEtxe hau, 1759. urtean eraikita, XVIII eta XIX. mendeetako Gipuzkoako klase ahaltsuenen bizimoduaren eredu garbia da.


Kultur etxean eskuragarri daude San Nikolas eguneko bertso-saiorako gonbidapenak - Orio - Karkara.eus\nKultur etxean eskuragarri daude San Nikolas eguneko bertso-saiorako gonbidapenak\nKarkara 2020-11-18 13:00\nSaioa eguerdiko hamabi eta erdietan izango da, Karela Kiroldegian: Lujanbio, Egaña, Euzkitze, Sarriegi eta Uria izango dira kantuan, eta Unai Manterola arituko da gai jartzaile. 240 lagunentzako edukiera mugatua izango du emanaldiak.\nAner Peritz, Eguzkitze, gazte zarauztarra da aurtengo boskotean nobedadea. Xabier Eguzkitzeren semea Gipuzkoako Eskolarteko Bertsolari txapelduna da eta Errikotxiako gaztetxoen irakasle ari da irailaz geroztik. Ondoan izango ditu Andoni Egaña herrikidea, Maialen Lujanbio hernaniarra, Aitor Sarriegi beasaindarra eta Jone Uria getxoztarra. Unai Manterolak jarriko ditu bost bertsolarientzat gaiak.


Sendotasun ekonomikoa, enpresa-ehuna eta gaitasun finantzarioa direla eta izan da saritua.\nBilbo tamaina ertaineko Europako zortzigarren hiririk onena (200.000 eta 500.000 biztanle arteko hiriak) da atzerriko inbertsio zuzena erakartzen, Financial Times argitaletxe ospetsuaren fDi Intelligence aldizkariaren arabera.\n“European Cities and Regions of the Future 2022-2023” sailkapenaren edizio berri honetan, kuantitatiboki eta kualitatiboki balioetsi dute Bilbo Europako beste 367 hiriren artean. Sailkapena egiteko, Europako hainbat eskualde eta hiritako sendotasun ekonomikoa, enpresa-ehuna eta gaitasun finantzarioak aztertzen dituzte.\nDatu garrantzitsu gisa, nabarmendu behar da Bilbo dela rankingean dagoen Estatuko tamaina ertaineko hiri bakarra. Ranking honen azken emaitzek agerian uzten dute Bizkaiko hiriburua Europako hiri garrantzitsuenen artean dagoela negozio-aukerak sortzeko orduan eta inbertsioa erakartzeko zein talentua atxikitzeko politiken garapenari dagokionez.\nGainera, Bilboko Udala hiriaren nazioarteko proiekzioa bultzatzeko, jarduera ekonomikoa sustatzeko eta atzerriko inbertsio zuzena erakartzeko azken urteotan egiten ari den lana azpimarratzen dute.


Juanjo San Miguel kazetariaren iruzkina, covid-19aren eta Donald Trumpen harira\nGaitzak ezagutzen genuen guztia hankaz gora jarri ondoren jabetu gara, orain arte ohikoa zirudienak zenbat balio duen, hemen ere galdu arte ez garelako konturatu genuenaren balioaz.\nEz ziren batera iritsi eta zoritxarrez ez dira batera joango, baina utzi duten arrastoa antzekoa dela esan genezake. Iristear zirela, bata eta bestea gutxietsi genituen, ez zirela helduko pentsatu genuen eta ailegatu ezkero eragina ez zela horrenbestekoa izango. Eta biek ala biek gure okerra agerian utzi dute.\nZomorro ikusezina Txinan azaldu zenean, aldiro-aldiro Asiako Ekialdea astintzen duten horietako gaitz igarokorra iruditu zitzaigun eta ziur ginen ez zela guregana iritsiko. Asiatik bertatik, etor zitekeenaren larritasunaz ohartarazi gintuztenei, arrazoi eta oinarririk gabeko kezka eta beldurra zabaltzea leporatu genien. Orain jakitun gara, egiaztatu baitugu zenbaterainokoa den horrelako birusak eragin lezakeen kaltea, eta zein ahulak eta babesgabeak garen indartsuak eta garatuak ginela sinistuta geundenok.\nAtlantiko itsasoaren beste aldean gertatutakoaz berriz, beste horrenbeste esan genezake. Barrea eta ziur aski pena apur bat eragiten zuen pertsonai arraro hark lehiaren bat irabazi zezakeenik ez genuen sinisten, ez alderdi barruan, are gutxiago hauteskundeetako borrokan. Baina sinestezina gertatu zen, hain absurdoa izanik erruki puntua eragiten zuen pailazo hura, Munduko herrialde indartsueneko agintari gorena bihurtu zen guztion harridurarako.\nHorrek ere aurreikuspenak gainditu zituen, munduko potentzia indartsueneko presidenteak berak egin dituenak egingo zituela esango baligute ez genuke sinistuko, gezurra eta iraina bihurtu dituelako bere jardueraren oinarri. Orain badakigu, berari esker ohartu baikara postu garrantzitsuenetara aurrez jarriko genituen baldintza bakarra betetzen ez duen pertsona hutsena iritsi litekeela.\nParekotasuna ez da hor amaitzen, biek erakutsi digute zenbat balio zuen galdutakoak. Gaitzak ezagutzen genuen guztia hankaz gora jarri ondoren jabetu gara, orain arte ohikoa zirudienak zenbat balio duen, hemen ere galdu arte ez garelako konturatu genuenaren balioaz.\nBesteak, arauak apurtu dituenean, oinarrizko hartu-emanen legeak urratu dituenean egiaztatu ahal izan dugu zein garrantzitsua den besteekiko errespetua, ohiturak eta hitzarmenak betetzea, normaltasunez jokatzea, aurrez agindu eta adierazitakoari leiala izatea. Are gehiago hartutako erabakiek horrenbeste jenderengan eragina dutenean, pertsona askoren oraina eta etorkizuna baldintzatu lezaketenean. Gaitzak agerian utzi digu ez garela uste bezain hautsezinak. Aldi berean, orain arte genuena eta betirako zirudiena nahi baino hauskorragoa dela onartu behar izan dugu.\nGaitzak betikoa, ustez irabazia genuena aldarrikatzera bultzatu gaitu; besteak, orain dela gutxi arte pentsaezina zirudiena eskatzera, egia esatea eta egia eta gezurraren artean bereiztea.\nEuropako hauteskundeak analisiak\nDonald Trump albisteak


Heriotza eta bizitza, urrun bezain gertu\n“Heriotza bera baino, askoz okerragoa da heriotza gertu dagoenaren sentsazioa”. Aspaldi entzun nuen esaera hori izenburuaz gogoratzen ez naizen pelikula txarren batean. Baina egia handia dela esango nuke. Heriotza klik bat delako, istant bat.\nAurreko momentu, ordu eta egunak ez dira samurrak izango, ziurrenik. Ziurrenik, diot, nik ez dakidalako nolakoak diren une horiek. Ez naiz heriotzaren atarian egon, gogoratzen naizenik behintzat. Itsasoan itotzear behin, horretaz gogoratzen naiz. Susto latza hartu nuen. Pentsatu nahi dut jende gehientsuenak ere ez duela sentitu, ez dakiela zer den heriotzaren atarian egotea.\nEta hobe horrela. Mundu moderno honetan gizakiak ulertu, onartu, azaldu ez duen zerbait badago, heriotza baita. Ez gaude prest heriotzari aurre egiteko, eta ez gara egongo. Ez noski, hiltzen dena, baina ezta hiltzen den pertsonaren hurbilekoa ere. Etortzen da, eta zama horrekin bizitzen zara. Ez duzu inoiz erabat gainditzen edo ahazten. Jakin nahiko nuke heriotza ikusi, sentitu, sumatu duen norbaitek halakorik gainditu, ahaztu edo ulertzen duen. Baina ez da lan erraza. Aurrena, halako egoeran egon den norbait bilatzea. Ondoren, horri buruz galdetzea. Galdera deserosoak baitira…\nJokin Lizeaga hil egin zen Picos de Europa mendikateko zulo batean. “Bi aldiz hil nintzen”, esan zuen kazeta honetan. Uler dadila ‘hil’ hitza, Lizeaga gurean baitago, oraindik, zorionez. Sinesteko moduko hitzak dira, Lizeaga ez baita adierazpen morbosoak egin zalea, komunikabideen arreta musu-truk esnatu zalea. Infernuko zulo hartan bizi, sentitu izan zituenak azaldu ditu han eta hemen, ahobizarrik gabe, okindegira joan eta ogia erosten ari denak “gaur eguraldi kaskarra” dago esaten duenean bezala. Natural. Umil.\nUrnietako mendi lasterkariak ez zuen halakorik gertatuko zitzaionik espero. Ez berak, eta ez inork. Ezinezkoa baita heriotza aurreikustea, heriotzaren atarirako prestatzea.\nHorregatik, eta zuen, irakurleen baimenarekin, aholkutxo bat: Bizi, gozatu, ekin, eragin, jardun… Bizitza bakarra baita! Charles Chaplinek aspaldi jarri gintuen arrastoan: “Badago heriotza bezain saihestezina den zerbait: bizitza!”.


Mauro Saravia: “Agirre lehendakaria Estatu-Politikaria zen” – Agirre Lehendakaria\nJose Antonio Agirrek egunerokoan idatzi zuen bidaia gogoratzen ari gara twitterren\nElkarrizketa: Mauro Saravia\nJose Antonio Agirre lehenengo lehendakaria hautatu zeneko 80. urteurrena gogora ekartzeko ekitaldien barruan, iragana eta oraina uztartu dituen “Gure izaeraren ispilu” izeneko erakusketa antolatu zen Bilboko Ercilla kalean ekainaren 14 eta 19 bitartean. Autorea, Mauro Saravia argazkilari txiletarra izan zen, katalan eta euskaldun erbesteratuen birbiloba.\nA1L: ¿Nondik datorkizu euskaldunon memoria historikoan sakontzeko grina?\nMauro Saravia: Familiaren jatorrian errotzen da eta ikertu ahala jakin-mina gero eta handiagoa da. Erbesteraturiko familia baten ondorengoa naiz eta ezinbestekoa ikusten dut nire jatorria zein den ezagutzea nor naizen jakiteko. Gure familian kontatu dizkiguten hainbat historia ulertu ditzaket orain, besteak beste, kanpora alde egin behar izan zuten askok eta askok ez zutelako gertatutakoaz hitz egin nahi.\n“Gure izaeraren ispilu” aurretik ere Gerra Zibilean parte hartu zuten euskal gudari eta miliziano argazki erakusketa bat ere egin izan duzu…\nBai, “Azken Batailoia” izena zuen. Atzerabegirako lana izan zen eta, bertan, oraindik bizirik dauden Euzko Gudarosteko Gudari eta Milizianoen argazkiak biltzen ziren Lan hori Bizkaiko Batzar Nagusien eta Intxorta Kultur Elkartearen laguntzat burutu ahal izan nuen. Beraiekin asko ikasi nuen, frontean egon zirenak garai oso zailak bizi izan zituzten eta demokraziaren aldeko borrokan eredugari izan ziren eta dira.\n¿Zer iritzi duzu Jose Antonio Agirre lehen lehendakariaz?\nizugarrizko miresmena diodan pertsonaia historikoa da. Batez ere, demokraziaren alde indar politiko ezberdinak batzen egin zuen lanagatik. Nire iritziz, “Estatu-Politikari” izan zen. Anekdota gisa esan, Euskadiko edozein herritan aurkitu dezakegula Jose Antonio Agirre izena daraman kaleren bat. Nire ustez, horrek zera adierazten du, euskal gizartean lehendakaria oraindik ere bizirik dirauela.\nAgirre lehendakariak euskal gizartean izan zuen eraginaren berri eman al zizuten familian?\nNoski baietz. Nire familiak oro har baina, batez ere, nire aitak. Askotan entzun izan diot bere aitak kontatu zion Agirre lehendakariaren Txilerako bisitaren inguruan. Gizon zintzo eta gertuko politikaria zela esaten dit.\n¿Noiz eta zergatik erabaki zenuen Euskadira etortzea?\nNire emaztea euskalduna da eta haurdun gelditu zenean haurra bertan izateko erabakia hartu genuen. Pixkanaka bertan errotzen joan nintzen eta, gaur egun, oso gustura bizi gara hemen. Oraingoz hemen jarraituko dugu.\nErro euskaldunak dituen txiletarra izanik, “Gure izaeraren ispilu” erakusketa burutzerakoan zer ikuspuntuk irabazi du? Kanpotar baten objektibotasunak edota bertakoaren subjektibotasunak?\nBiak esango nuke baina subjektibotasunak irabazi duela uste dut. Jakin badakit euskaldun batek duen ikuspuntu bera ez dudala inoiz izango, batez ere, Txilen jaio naizelako eta nire bizipenak beste batzuk izan direlako. Aurre egiten ditudan lan guztietan gertatzen zait, horiek burutzeko egiten ditudan ikerketak eta barne bilaketak ematen didaten informazioaren interpretazio oso pertsonala egiten dudalako.\nHitz egin dezagun erakusketaz. Nondik abiatu zara “Gure izaeraren ispilu” burutzeko? Zer ezaugarri ditu?\nAbiapuntua hainbat tokitan, kamara eta objektibo ezberdinekin egindako argazki historikoak dira. Horregatik, lehendabiziko lana, nondik eginak dauden jakiteaz gain, argazkiek jasotzen dituzten gertakariei buruz dagoen informazio guztia ikertzea da. Teknologia eta garaiko kamarak nolakoak ziren ere aztertzen ditut eta, horrek, 1936 eta 1937ko testuingurua ahalik eta ondoen berreraikitzen laguntzen dit. Hortik aurrera, nire interpretazioa ematen diot. Modu horretan, Euskadiko iragana eta oraina argazki bakar batean uztartu ditut.\nZer presentzia du Jose Antonio Agirre lehendakariak lan horretan?\nLanaren testuingurua eta hari nagusia da lehendabiziko lehendakaria. Argazki batzuetan bera da protagonista, beste batzuetan, bere aztarna somatzen da, lehen Eusko Jaurlaritza jaio eta lan egin zuen gizartea, testuingurua eta izaera.\nBalore sendoak aitortu zitzaikion lehendakaria buru zuen gobernua izan zen ordukoa. Orain 80 urte Agirrek sutsu defendatu zituen balore horietatik zein azpimarratuko zenuke?\nIdentitatearen, humanismoaren, garapenaren, justiziaren edota berrikuntzaren gainetik, 2016. urtean Elkartasuna azpimarratuko nuke. Elkatasuna, Konpromisoa eta Elkarrizketa inoiz baino beharrezkoagoak dira gizarte bakar bat bezala garatu ahal izateko. Elkartasun bila bere herrialdetik alde egin behar izan zuten euskaldunen lehendakari izanik, Jose Antonio Agirrek, emigranteen aldeko gertutasuna erakutsi zuen. Mundu mailan zer gertatzen ari den ikusita bere hitzek indarrean jarraitzen dute oraindik.\n¿Zer argazki lantzea gustatu zaizu eta zeinek eman dizu lan gehien?\nZubi esekiarena eta beste herrialde baterako bidea hartzen duen portuko haurrarena. Erbesteratutako familia baten ondorengoa izanik azken horrekin sakonki bat egin dut. Hala ere, argazki-lan bezala Lehendakaria Carlton Hotelean dagoena da gehien gustatzen zaidana. Izan ditudan zailtasunak orokorrak izan dira argazki guztietan. Lehenik eta behin kokapena behar genuen, gero ikuspuntu beretik argazkia egin eta gero edizio lanean sartu. Amaigabeko orduak izan dira baina oso gustura egin dut lan.


Balizko oilar batek izara azpian kausituko zituzkeen goiz hartan. Balizko oilar horrek kantuari lotu baino dezente beranduago esnatu ziren, ordea, gauak hainbat laino gaizto eraman eta, horren ordez, pena eta ihintzaz arrosatutako kimu bana utzirik.\n— Berrogeita bost urte ditut. Ez naiz aberatsa. Ez nago Gizarte Segurantzan alta emanda. Ez dut jubilazio planik ordaintzen. Nire ezpainetan betiko maiteko zaitut batek egiantza handiagoa dauka zureetan baino.\n— Betirako maitasunaren izenean egiten den promesa da, hautsiz gero, barkamena merezi duen bakarra.\n— Ilusio hiltzaile hau beldur da ilusioa hilko dioten.\n— Bizi osorako agintzen den maitasuna egun bakarrean, aste betean, urtean, hainbestean zimurtzen da. Horrelakoa da bizitza eta ez da sekula bestelakoa izango.\nArropa tropoiluan zetzan aulki gainean, eta denaren buruan hainbat bidai ajentziaren iragarkiak eta paperak ikusten ahal ziren. Hilabete batzuen buruan desagertzeko aholkua eman zieten, aholku bat baino gehiago ere bazela argi aski erakusten zuen moduan. Gastuak Fundazioaren kontura ziren.\n— Ez dakit. Nire zorra ordaintzen ahal dudan toki batera. Gibel bat zor diot Fideli.\n— Kubara, orduan?\n— Kuba, Kuba... Kuba ez da Havana Club edaten ahal den toki bakarra, eta iraultzak nire gibela behar du; ez nire besoa, burua, edo mihia, ezta nire argazki-makina ere. Gibela, besterik ez —besoak gurutzatu zituen buruaren atzean, eta pentsakor gelditu, sabaiari begira—. Edonola ere, ardorik ez dagoen toki batera.


Irekia Eusko Jaurlaritza - Gobierno Vasco :: Euskadik bere ateak zabalduko ditu FITURen “balantze positibo batekin 2017ko turismoarentzat”, nabarmendu du Retortillo sailburuak\nEuskadik bere ateak zabalduko ditu FITURen …\n\nEuskadik bere ateak zabalduko ditu FITURen “balantze positibo batekin 2017ko turismoarentzat”, nabarmendu du Retortillo sailburuak Iturria: Irekia\n\n\n\n\n\n\n\n\n\n\n\n\n\n\n\n\nAbenduko kopururik ezean balantze positiboa izan du turismoak 2017an eta desestazionalizatzekoa izan da joera\nFITUR izango da turismo berritzaile, iraunkor eta lehiakor baten aldeko apustua erakusteko agertokia\nEusko Jaurlaritzako Turismo, Merkataritza eta Kontsumoko Sailburu Alfredo Retortillok 2017ko turismoaren balantzea egin du gaur eta Euskadik FITURen izango duen presentzia aurkeztu du. Aurkezpenean, Turismoaren Euskal Agentzia-Basquetourreko zuzendari Harkaitz Millán izan du lagun.\n2017ko balantzean Retortillok azaldu duenez, gorantz doan balioa da turismoa Euskadin, eta horren erakusgarri ditugu kopuruak, abendua osatzeko zain oraindik: 3,3 milioi turistak baino gehiagok bisitatu zuten Euskadi urtarriletik azarora, guztira ia 7 milioi ostatu-gau igaro zituztenek. Bestalde, hazkundea desestazionalizatuagoa da, udaldiko hilabeteetan ia hazi ez dena; bai, ordea, azaroa (% 10) bezalako hilabeteetan, aurreko urtearen aldean.\nBisitarien hazkunde hori atzerritarren artean nabaritu da gehienbat; ia 1,5 milioi bisita, guztizkoaren % 43, eta bisitari atzerritarrek egindako gastua 1.500 milioi eurotik gorakoa izan da. Hain zuzen ere, hazkunde kuantitatiboa baino gehiago, Euskadirentzat sortutako aberastasunaren garrantzia nabarmendu nahi izan du Retortillo sailburuak. Hirugarren hiruhilekoan 96.000 afiliatu baino gehiago izan dira jarduera turistikoetan; Euskadiko afiliatu guztien % 10,5.\nProzesu hori guztia eta baita hazkundea ere iraunkortasunetik kudeatu behar da eta horixe izango da gobernuaren helburua, Sailburuak azpimarratu bezala.\nEgutegia datorren aste honetan abiatuko da FITUR 2018an. Gaurko aurkezpenean, xehetasunez azaldu du azoka honetako lan-agenda Basquetourreko zuzendari Harkaitz Millánek. Azoka urtarrilaren 17an hasiko da, 13:00etan. Egun horretan inauguratuko du Euskadiko erakustokia sailburuak, eta Euskadiko instituzioen, enpresen eta erakundeen hainbat ordezkarik parte hartuko dute ekitaldian.\nEuskadiko erakustokiak 700 m2 izango ditu eta turismo-kanpainaren ideia nagusia hartuko du oinarri, Euskadi 5 zentzumenekin bizitzea, alegia, eskaintzen dituen baliabideen ñabardurak, aniztasuna eta aberastasuna atzeman ahal izateko. Gainera, esperientzia inklusibo bat eskaintzen da, pertsona guztiak iritsi ahal izango direla bermatu ahal izateko, hala, euren gaitasunak gorabehera, era autonomo batez jaso eta ulertu ahal izan dezaten informazioa.\nHorretarako, gune egokitu eta seinaleztatu bat instalatuko da zonaka mostradoreetan, binilo itsasgarriekin, non kontraste handiko koloreen, goi-erliebez nabarmendutako letren eta braille-testuen bitartez seinalatuko diren eremuak.\nMostradore guztiek altuera txikiko gune bat izango dute mugikortasun murriztua dutenek errazago erabil ditzaten. Egokitutako gunea irisgarritasun-soluzio batean datza; ukimen/ikusmenezko (ikusizkoa eta erliebea) plano bat eskaintzen du, baita Map’s Voice (audioa) zerbitzua ere: mapa bat ulertu ahal izateko tresna, hizkuntza desberdinetan lokuzio-sistema bat gehituta duena.\nErakustokiak forma kurbatuak ditu, inguratzen gaituen besarkada baten antzera. Egitura handien bidez dago gunea antolatuta, forma erdizirkularrekin; egitura horiek, 5 blokeren bitartez, erabiltzaile guztiak elkartu ahal izateko gune bat osatzen dute eta irudi ireki eta inguratzaile bat eskaintzen dute aldi berean.\nAgendaren barruan ekitaldi hauek dira nabarmentzekoak: EDEN saria Ignaziotar Lurraldeari ematea bikaintasun-helmuga izateagatik, eta SICTED saria Turismo, Merkataritza eta Kontsumo Sailari ematea, zehazki, kudeatzaile onenaren eta udalerriaz gaindiko administrazio onenaren finalista Urola Kostari eta Portugaleteri helmuga bezala.\nBestalde, erakustokiaren barruan hainbat aurkezpen egingo dira, besteren artean, Bizkaiko eta Bilboko ekitaldiak 2018rako; Pasaiako Itsas Festibalaren aurkezpena; Ignaziotar Bidearen aurkezpena; zubi esekiaren 125. urteurrena eta Erdi Aroko Hiri eta Hiribilduen sarea, batzuk aipatzearren.\nPubliko profesionalei zuzendutako egunetan oinarritzen diren aurkezpen horiez gain, publiko orokorrari eskainitako egunetan ardoa, txakolina, sagardoa eta gazta dastatzeko hainbat ekitaldi eta showcooking bat egingo dira, eta baita emanaldiak eskaini ere (dantza, Magialdiko magoak, danborrada...).\nintervenciones_fitur_balanc... behera kargatu (40 MB)


Espainia, pilota kontuetan eskua sartu nahian • ZUZEU\nEuskal Irratiak, Ipar Euskal Herriko irratien sarearen bitartez ezagutu dugu berria: “Espainiako federazioak ez lukeela gehiago nahi Iparraldeak parte har dezan GRAVNI izeneko txapelketan”. Mikel Larralde, pilota ligako Ipar Euskal Herriko ordezkariaren hitzak dira, Donibane Garazin batzar nagusia egin eta biharamunean.\nMikel Larralderekin elkarrizketa (Euskal Irratiak)\nGRAVNI txapelketa herrialdeka jokatzen da sei talderen partaidetzarekin, Hego Euskal Herriko lau herrialdeek talde bana dute, Ipar Euskal Herriak bat eta Espainiako Errioxak beste bat. Trinketean eta ezker paretan jokatzen da hainbat modalitatean (mutilen zesta-punta, nesken frontenisa…), eta esku-pilotak izan ohi du partaidetzarik handiena.\n“Frantziako Pilota Federazioko lehendakariaren bitartez jakin dugu berria -jarraitzen du Larraldek-; Epainiakoak idatzi ziola esanez ez zuela gehiago onartuko Ipar Euskal Herriak Espainiako lurretan jokatzea”. Orain arte, txapelketan parte hartu duten hiru urteetan, ez omen da trabarik izan, eta Madriletik datorren erabakia politikoa dela uste dute. Alta, garbi dute txapelketan parte hartzen jarraituko dutela; “kirola egiten, pilotan, gure herrian, Euskal Herrian eta euskaldunen artean”.\nMikel Larralde ez ezik, Eukadiko Pilota Federakundeko lehendakari Patxi Jauregi ere elkarrizketatu du Euskal Irratiak; garbi mintzatu da.\n“Galdera nagusia da nor den García Angulo [Espainiako Federazioko presidentea] Ipar Euskal Herriari jokatzea debekatzeko”, adierazi du Jauregik, Espainia aldetik datozen esku-sartze ahaleginekin harriturik.\n“Guk argi utzi dugu ez dugula denbora alferrik galtzeko pilotaren alde ez dagoen jendearekin”, jarraitu du Jauregik. “Harreman estua dugu Nafarroa eta Errioxakoekin, García Angulo izan ezik pilotaren alde gabiltza guztiok, eta gauzak mahai gainean jarrita ez da inolako arazorik egongo kontua bideratzeko. Ipar Euskal Herriak parte hartzen segitzeko ez da arazorik izango; aurrera jarraituko dugu”.\nesku-hartzea, GRAVNI, Kirola, Pilota\nZenbat kolore ñabardura zenbatu ditzakezu?\nTxikiak handitzeko sinadura bilketa


Dimentsio kontuak | Angelu itsua\nHasiera » Azpiegiturak » Dimentsio kontuak\nMiguel Buen Pasaiako Portuko Agintaritzako presidente berriak atzo jakinarazi zuenez Jaizkibelgo kanpo portuak tamaina txikiagoa izango du hasiera batean. Proiektuak aurreikusten dituen 180 hektareatatik 135 eraikiko dituzte eta bide batez 500 milioi euro murriztuko dute aurrekontua, finantzazioa bilatzeko “arrazoizkoagoa” omen delako. Beraz, portu berriak 1.000 milioi euro inguru kostako du. Finantzazioa aurkitu daiteke, baina zorra berdin-berdin geratuko da, nondik aterako dute hori kitatzeko dirua?\nDiario del Puertori egindako elkarrizketa batean Miguel Buenek hainbat pista ematen ditu: badiako barruko portuko lurren salmenta, obraren BEZa, fiskalitatean Gipuzkoak dituen abantailak… Eta dio kai berriko aktibitateak 60 milioi euro ekarriko dizkiela diru-kutxa foralei behin dena martxan jartzen denean. Buenek tranpa txiki bat egiten du ordea, zeren eta balantzaren alde batean soilik aurrekontuko kostua jartzen du, eta balantzaren bestaldean, aldiz, handik eta hemendik pilatzen ditu etekinak. Zein izango da, ordea, proiektu horren kostu ekologikoa? Neurtu al dute obrak iraun bitartean sortuko diren trafiko arazoen kostu ekonomikoa? Nola dakite ez dela, Gijonen bezala, obrekin “sobrekosturik” izango?…\nBestalde, portuaren defendatzaileek behin eta berriz erabiltzen duten argudio batetara jotzen du Buenek elkarrizketan: instalazio berriak gai izango direla merkatu berriak eta irabaziak ontzeko, horretarako orain arte Bilbora bideratu izan den trafikoa erakarriz, esaterako. Baina fedeak ez du jaten ematen eta oraindik ez dute azaldu zein izango den trafiko hori erakartzeko formula, Jaizkibelgo kaiak “potentzialitate handia” izango duela esatea ez bada.\nIlusio horren guztiaren kontra badaude datu batzuk errealagoak direnak. Gaur egun, badia barruko portuaren urteko negozio zifra gordina ez da 15 milioitara iristen eta 2008an emaitza netoa 497.000 eurokoa izan zen bakarrik, kai berriak kostako duenaren ehuneko… hobe ez pentsatzea. Bestalde, Pasaiako portuko trafikoa %25 baino gehiago murriztu da 2009ko lehenengo seihilabetekoan krisiaren eraginez, eta hori gutxi balitz, Estatuko Portuen –Pasaiakoa horien barruan dago– arduradunak fusioen alde daude eta ez dira Buenek defendatzen duen auzo-portuen konpententzia zale. Horrela zioen uda honetan Gonzalez Laxe Estatuko Portuen presidenteak: “Munduan portuak fusionatzen ari dira: New York eta New Jerseyk portu agintaritza bakarra dute; berdin gertatzen da Nantes eta Saint Nazairerekin. Enpresetan bezala da: masa kritikoa behar da, dimentsio arazoa da”. Eta Buenek zer dio? Fusionatu daitezela Bilbo eta Santander.


Urbi Institutua europar proiektuekin “jo ta ke” | Geuria\nMartxoaren 9ko Eramus+ topaketa birtualean 240 partaidek Lituaniako Indepentzia Eguna ospatzeko parada izan genuen // Urbi Institutua\nCovid-ek ekarri digun egoera berezi honetan Basauriko Urbi ikastetxeak jarraitzen du europar proiektuak garatzen. Orain arte topaketa fisikoak egiteari utzi behar izan badio ere, ez da inolako eragozpenik izan urrutiko topaketak eta ekintza birtualak egiteko.\nPortugaleko Famalicão herriko Agrupamento Escolas Camilo Castelo Branco (AECCB) eskolarekin, eta Lituaniako Siauliai hiriko Siauliu Juliaus Janonio Gimnazija ikastetxeekin batera +PARTICIPATORY DEMOCRACY, +ACTIVE CITIZENSHIP ERASMUS+ proiektuko ekintza eta jarduerekin jarraitzen du Urbi institutuak. Europa Klubak martxan jarraitzen du topaketa birtualak sortu eta antolatzen. Nabarmentzekoa da martxoaren 9an ospatutako online bilera. Hiru ikastetxeetako 240 partaidek Lituaniako Indepentzia Eguna ospatzeko parada izan genuen. Bereziki aipagarria da Lituaniako ohorezko kontsula Portugalen, Jorge Antas de Barrosen, eta Lituaniako enbaxadorea Portugalgo Errepublikan, Renatas Norkusen parte-hartzea.\nBestalde Urbik badu euskaraz garatzen den beste eTwinning europar proiektua: IKEe (Irakurri, Kontatu, Elkar e-Zagutuz/ Leer, Contar, Conociéndonos / Lire, Raconter et Apprendre à se connaitre) Nafarroako Atarrabiako Paz de Ziganda ikastetxearekin eta Donibane Lohitzuneko Maurice Ravel kolegioarekin.\nProiektu honen helburuak hauexek dira: euskarazko idatzizko zein ahozko komunikazioa bultzatzea; Euskal ahozko literatura ezagutzea, produktu berriak sortzeko; Ikasle eta irakasleen konpetentzia digitalak hobetzea; ikasle, familia eta irakasleen konpetentzia sozialak hobetzea; 3 ikastetxeren arteko adiskidetasun harremana sendotzea, euskaraz egindako talde lana bultzatuz; Ikasleei benetako hizkuntza egoera erreala izateko aukera ematea; Ohitura amankomunak ulertzea eta norberarenak ezagutzea; irakurritako Fernando Morilloren 3 literatura obrak hobeto ulertzea aipatzen diren lekuak bisitatuz (birtualki edo bertaratuz); mugazgaindiko familia eta komunitateen arteko adiskidetasuna areagotzea.\nSailkatuta: Erasmus, eTwinning, Urbi Institutua\nOlga Ibarrondo: “Pelikula baten antzera: bakarrik bizi nintzen eta lagun berriak egiten”\nEtxeraten 2021eko lehen Kinkea zozketak 1.500 euro utzi ditu Hego Uribe eskualdean\nObusa topatu duen langilea: “Ikusi dut, abisatu eta bertatik ospa egin dut!”


Euskadik % 80 murriztuko ditu berotegi-efektuko gasen isurpenak 2050 urterako - Eusko Jaurlaritza - Euskadi.eus\n«Estrategia honi esker, Euskadik berariazko bitarteko bat bereganatuko du, bertako errealitate sozial eta ekonomikora eta ingurumenera egokitua. Herrialde-mailako proiektua da, Europak bultzatzen dituen ildoekin lerrokatuta, Jaurlaritzako Sail guztiak barne hartzen dituena, zeharkakoa denez, eta, aldi berean, koherentea hiru lurralde historikoetan eta udalerrietan bultzatutako politikekin», adierazi du Ingurumen eta Lurralde Politikako sailburu Ana Oregik.\nKlima-aldaketaren ekinbideak bi funtsezko ardatz izango ditu; arintzea eta egokitzea, lurraldeak etorkizuneko erronkei aurre egin ahalko diela ziurtatzeko. Euskadiko Biodibertsitate Zentroan –Ingurumenaren Mundu Eguna dela medio– bilduta, Jaurlaritzako gobernu-kontseiluak gaur onartu duen estrategiaren arabera, klima-aldaketaren aldagaia bere egin behar dute sektore-politika guztiek, ikuspegi bateratu baten bidez aurre egin beharreko ingurumen-erronka izaki klima-aldaketarena. Ikuspegi integral hori dela medio, aurreikusitako jarduteko ildo guztiak toki- eta eskualde-esparruan gauzatuko dira, jarduera-sektore guztietan.\n- Eraginkortasun energetikoaren eta energia berriztagarrien arloko irizpideak sustatzea hiri-ingurunean, «zero isurpeneko eraikuntzak» lortzearren.


EHUko hainbat sailetako zientzialari sare batek, Ikerbasque, Achucarro, Biofisika Bizkaia Fundazioa, Biocruces Bizkaia eta Bioaraba institutuetako ikertzaileekin batera, Covid-19 atzemateko 'RT-PCR' test bat garatu du, 15 euro balioko duena eta emaitzak lau ordutan eskainiko dituena.\n"Probak ez du kit komertzialik behar, eta aurreko hornidura arazoak baztertzen dira", nabarmendu du Euskal Herriko Unibertsitateak albiste agentziek zabaldu dutenez, horrekin nabarmenduz hornikuntza arazorik ez dela izango kit horiek ekoizteko, beste test batzuen alderantziz. RT-PCR motako testa da.\nEHUk azaldu duenez, PCR da teknika bat material genetikoaren kopuru txikiak handitzen dituena, Covid-19 birusarena kasu honetan, eta teknika horren RT-PCR aldaeran "material genetiko horren hautemate kuantitatiboa ahalbidetzen du, eta, beraz, birusik ez duten eta kutsatuta dauden pertsonen artean bereizteko aukera ematen du".\nSarean dauden 55 ikerlariok beren lanari konfinamenduko lehen astean ekin omen zioten, EHUren laguntza instituzionalaren babesean. Gaiari buruz munduan argitaratutako artikuluen berrikuspen eta horien inguruko eztabaida telematikoen ondoren, ekintza plana diseinatu eta aipatu erakundeetako baliabideekin sei laborategi egokitu zituzten, horrelako ikerlan batek bete behar dituen eskakizun guztiak betez.\nOndoren ekin zioten Osakidetzak Covid-19az diagnostikatutako gaixoen laginekin eta beste hamar egunen buruan lortu dute test berri hau ekoiztea, bere arduradunen arabera "%100eko espezifikotasuna eta %92ko sentikortasuna" eskaintzen dituena. Sentikortasunak kasu positiboak detektatzeko gaitasuna adierazten du, eta espezifikotasunak, berriz, probaren fidagarritasun maila, alegia, zenbateraino emango dien emaitza negatiboa infektatuta ez dauden pertsonei.\nLantalde horrek egindako proba lagin bakoitzak 15 euro balioko duela aurreikusi dute, eta lau ordu baino gutxiago behar ditu erantzuna jasotzeko. Horrez gain, arduradunen esanetan, EAEko beste ikerketa-zentroetako laborategi askotan ere egin daiteke test hau, baita ospitaleetan bertan ere.\nKanal hauetan artxibatua: Koronabirusa | Euskal Herria | Ikerketa eta Garapena


Furgonetan (II) - GARA\nLaino, baina sargori zagok gaur. Arropa hauekin ibiltzeko ezin aldrebesagoa. Bi pauso eman, eta izerdi patsetan. Eta hemen barruan, itolarria oraindik eta handiagoa duk. Hi, itzal ezak zigarreta hori! Ezin al duk furgonatik atera arte itxaron? Ito egingo gaituk! Ea horko horiek erabakia azkar hartzen duten eta arre edo so egiteko moduan garen. Aspertzen hasita nagok: azken hilabetean, egunero-egunero, honaino igo beharraz aspertuta, eta, batez ere, gaurkoarekin nazka-nazka eginda.\nHemendik abiatu eta Arrasateraino martxa egin nahi ditek batzuek; auzitegietatik debekua jarri besteek. Baina alferrik duk hauekin, ezin gainerakook egingo genukeen bezala etxerako bidea hartu, bake santuan. Beti iskanbilan eta purrustaka ibili behar hori... Bere-berea ditek, genetikoa. Eta, noski, gaur ere ezin zuan bestela izan. Haiek nahi bezala egiterik ez bazagok, beste modu batera saiatuko dituk protestan. Abilezia baditek, eta adorea... eta lotsa gutxi.\nBazatozak sustatzaileak. Zeozer erabaki ditek, itxura denez. Badaezpada ere egon gaitezen prest. Haietako batek aulki bat hartu dik, adi! Hona hurbiltzen baduk, eta aurpegian intentzio txarrik nabaritzen badiozue, badakizue zer egin: borrak astindu eta bizkarrak berotu, horri eta beste guztiei. Zer? Zer diok, I�aki? Fraidea dela? Paulo zer...? Baina, nondik ezagutzen duk tipo hori? Bueno, gu geurera. Esandakoa: adi, inoiz ez zagok hauekin fidatzerik. Aulkia guri jaurtitzeko gai duk Paulo Agir... demontreko hori.\nHara, baziek maldan behera! Tira, segi atzetik eta gera hadi aurrealdean. Kepa, hator nirekin eta besteok, egon hemen zain. Eta adi. Fraidea identifikatu behar diagu, eta albokoa, eta mugitzen den kristo guztia. Ez ahaztu arriskutsua izan daitekeela, aulkia daramala esku artean. Kepa, har ezak bideokamera eta grabatu: aulkia, hor daraman paper moduko hori, eskuak, aurpegia, elastikoaren leloa, prakak, oinetakoak... guztia. Balioko ziguk zeozertarako, orain edota beste noizbait.\nKitto, bukatu diagu. Furgonara berriz. Segi atzetik badaezpada ere, badakizue hauek nolakoak diren. I�aki, piztu ezak irratia, informatiboaren ordua duk-eta. �Rodolfo Ares Herrizaingo sailburuak kargua uzten duela iragarri berri du, bere alderdiaren hauteskunde kanpainan lan...�.


Ruta de los dinosaurios en La Rioja - Atrapa el Norte\nDINOSAUROEN IBILBIDEA – ERRIOXA\nIparraldeko gune hau, aldiro-aldiro lehortzen zen aintzira bat zen; bertan, izaki haien aztarnak lokatzetan inprimatuta geratzen ziren, ondoren, harri bihurtzen ziren eta, azkenik, higadurari esker, agerian geratu ziren. Ondare paleontologikoa, hiru ibilbidetan banatzen dena, eta, duen aberastasunari eta kalitateari erreparatuta, munduko paleontologiaren esparruan erreferente dena.\n1. ibilbidea: Leza harana – Jubera\nIbilbide honetako aztarnategirik garrantzitsuena La Pellejera da, Hornillos de Cameros herrian. Guztira 730 iknita, erraldoi haien paso-ordena eta portaera ondorioztatzea ahalbidetu dutenak. Hari esker badakigu dinosauroak taldean ibiltzen zirela, lehenik haragijaleak pasa zirela eta gero belarjaleak; azken horiek askoz ere aztarna sakonagoak utzi zituzten. Gainera, Errioxan aurkitutako haragijale baten arrastorik luzeena dago hemen; 40 aztarna jarraian ikus daitezke.\nAlabaina, ibilbide horretan badira beste aztarnategi batzuk; besteak beste, Valdemaiorreko aztarnategia, San Romanekoa, Celakoa edo Soto en Cameroseko bi azaleratzeetan ikus daitezkeen 50 aztarna baino gehiago.\n2. ibilbidea: Cidakosen harana\nVillarroyako La Horna aztarnategi paleontologikoa nabarmentzen da, non pleistozeno garaiko fosil-hondakinak eta Encisoko sei aztarnategietan iknitak aurkitu diren (Andorrako aldapa, Navalsaz, El Villar-Poyales, La Senoba, La Virgen del Campo eta Valdecebillo). Azken horrek, aztertutako 100 aztarna baino gehiago izateaz gain, benetako tamainako dinosauroen erreplikak ditu.\nHaraneko beste hainbat iknita-aztarnategi dira Munillako Barranco de la Canal eta Peña Portillo, Prejanoko Valdemurillo, Arnedilloko Hoyas eta La Mata eta Muro de Aguas udalerriko Valdete.\n3. ibilbidea: Alhama harana – Linares\nErrioxako eremu horretan orografia bereziki aberatsa da iknita-aztarnategietan. Hiru herri nabarmentzen dira: Cornago, Igea eta Muro de Aguas. Lehenengoan Los Cayos aztarnategia dago: 500 aztarna baino gehiago, 52 haragijale arrasto, 4 hegazti marka eta 58 dortoka inprimaketa.\nIgean, 10 m luzeko zuhaitz fosil bat eta Peladilloko larraina aurki ditzakezu, azken hori Europako lehen aztarnategia eta munduko hirugarrena, 3.000 aztarna inguru dituena. Eta Muro de Aguasen Stephanorhinus etruscus espezieko errinozero baten fosila ikusiko duzu zure gozamenerako, Espainian aurkitutako alerik osoena eta antzinakoena.\nGainera, inguru horretan Aguilar del Río Alhamako eta Navillaseko aztarnategiak ere bisita ditzakezu.\nStarlight erreserba, zeru izartsuen kalitateagatik\nMakina bat jarduera inguruetan: leizeak, interpretazio-zentroak, jauregiak eta abar\n‘El Barranco Perdido’ paleoabentura-parkea bisitatzeko aukera\nOstatu hartzeko makina bat aukera\nGastronomia oparoa eta aniztasun enologikoa\nIkasi eta dibertitu plana


Deventer - Wikipedia, entziklopedia askea.\nRijssen-Holten, Lochem eta Voorst\n99.166 (2016ko martxoaren 1a)\nUTC+01:00 eta Europa Erdialdeko Ordua\nArnsberg eta Sibiu\nDeventer ( entzun (i · ?)) Herbehereetako Overijssel probintziako herria da, IJssel ibaiaren ertzean dagoena. 2010eko urtarrilaren 1eko erroldaren arabera, herriak 98.660 biztanle zituen. Ekonomiari dagokionez, janaria industria, industria mekanikoa eta ehungintza dira aberastasun-iturri nagusiak. Behe Erdi Aroan oso pentsalari garrantzitsuen elkargunea izan zen. Bertan ikasi zuten, besteak beste, Erasmo Rotterdamgoa, Adrian VI.a aita santuak eta Tomas Kempisekoak.\nBNF: 12215728h (data)\nOrriaren azken aldaketa: 28 azaroa 2019, 23:51.


Carmelo Sánchez Castro\nOskar Wilde, Dublinen jaio zen 1847 urtean, laister arteaz zaletu eta arduratuko zen, gazte gaztetatik edertsunarekin maitale eta sentibera azalduko zen. "Artea Arteagatik" teoria eta praktikaren jarraitzaile bikainena. Estetizismoa eta garaiko ohituren satira izan ziren bere obraren osagai iraunkorrak. Oscar Wilde Inglaterrako Dandysmoaren errepresentazio bizia dugu. Nahiz oso itxura ezberdinak hartu, Inglaterrako dandysmoa eta Frantziako Boheme delakoa funtzio sozial bera bete zuten: bizimodu burgesaren azalakeria, fribolitatea eta ohikeriaren aurkako protesta, bizimodu ilun eta kaskar batzuk gobernatzen zituzten lege sozialen aurreko insumisio eta konformagaiztasuna, artea eta estetika kontutan hartzen ez duen ekonomizismo hutsaren aurkako erasoa.\nDandyak dotoretasunari, estetikari, garrantzi exajeratua ematen dio, Dandya klasez aldatu den intelektuala da, goiko klasera pasatu da, bohemioa berriz proletarizatu edo ta arloteratu den intelektuala dugu.\nEstetizismoa bizitza-arau bezala hartu eta literatur exijentzia haundienatzat jotzeak suposatu zuen historia osoan artearen aurrean inoiz ezarri den jarrerarik serioena, zenbait Greziar eta Erromatar klasikorena kenduta agian.\nInoiz edertasunak, elementu dekoratiboak, bitxitasunak, dotoretasunak, xarmegarriak, ez zuen hain garrantzi haundia lortua izan, hain betekizun garrantzitsua artea barnean. Oscar Wilde edertasunaren bila abiatzen da, baita gauza arrunteneetan ere. Aurkitzen ez badu, eransten saiatzen da. Bere arau berezkoetara emaniko artea, edertasun eta perfekzioaren kultoarena beste mugarik onartzen ez duena moral guziaren areago, "ongia eta gaizkiaren gaindik". Arteaz, eta literaturaz mintzatzerakoan ez litzateke "hau morala edo ta inmorala dela" esan beharko, "poema hauek ongi edo gaizki idatzita daude, ederrak edo zakarrak dira" baizik, ezen obra on oro efektu artistiko hutsa eragitera zuzendua bait dago. Artea bizitzaren egiazko eragingarria da: Nola ulertu liteke bizia, artea eta edertasuna helburu bezala ez balu. Wildek ez bakarrik teorian baizik eta baita praktikan ere bizi zituen bere ideiak. 30 urtetan arazo ekonomikoetan murgildurik bait zegoen, komenientzi ezkontza bat burutu zuen goiko klaseko famili aberats baten alaba batekin, bi seme-alaba laister edukitzen zituelarik. Chelsea auzoko bere etxea literaturzale, idazle eta artisten topalekua bilakatu zen berehala. Urte hoietan Oscar Wilde kazetaritzan aritu zen, hitzaldi ugari eman eta Londresko saloietan bere ospea laister zabaldu zen. Berehala nabarmentzen da bere etorri argiengatik, ingeinu argia, portaera amorala eta janzkera bitxiarengatik. "Dorian Gray-ren erretratua" liburu famatua idatzi zuen orduan, eta baita hemen aurkezten den ipuina ere, beste prosa lan askorekin batean. Bere estiloa hutsik gabekoa da; narratzaile zoragarria. Laister fama haundia lortuko zuen soziedade haren baitan. Orduan hasiko zen artista gazteekiko harremanetarako zaletasunean.\n1892 urtean "Lady Windermere-ren abanikoa" antzerki lan haundia estrainatu zuen eta handik aurrera narratzailearen lana iluntzen da antzerkiegilearena berebiziz dizdiratzeko, Bernard Shawren parean.\n1891 urtean, Oxford-en hain zuzen, Boise izeneko gazte kapritxosoa ezagutu zuen. Boise-rekin hasten du hondamendi moral eta ekonomikora eramango duen harreman berezia. Bat-bateko plazeraren eske abiatuko da geldi-gabe bizikera lehiatsu eta grinatsu batean. Bere bizimodua gizarte Victorianaren aurkako desafioa bilakatzen du, soziedadearen moral estuaren arauak etengabe eta nabarmenki hautsiaz.\nWildek bere balio osoa erabiltzen du bere kritika garratz hartan, eta orduko soziedadeak ezin irentsi du idazlearen talentu zorrotza eta literatur gaitasun aparta.\nBoiseren aitak publikoki irain egiten dio Wilderi sodomita izatearen salaketa eginaz. Wilde-k epaitea joko du, bainan aristokrata salbu aterako da.\nOrdean hasiera ematen zaio Oscar Wilde-ren aurkako epai bati; Wilde-ren kontrako testigantza faltsuak eta proba gezurtiak altxatzen dira eta azkenean bortxa-lanetarako bi urtetako kondena jasoko du, bere osotasunean bete egin behar izan zuena. Bere idazlan eta antzezlan guziak erretiratzen dira eta idazlearen oroimena desagertarazten da baster orotik.\nDenek ahaztu ta abandonatua Oscar Wilde-ren izarra itzaltzen da bi urte haietan: "De profundis" liburuan, orduan idatzitakoan, garbi azaltzen den prozesu batean; oinazearen balore eta edertasunaz konzienziatzean bukatzen dena.\nBehin askatuz gero Wilde-k Inglaterra kitatzen du eta Europan zehar ibiltzen da izen faltsu baten azpian.\nBeste gizon bat bihurtu da, aintzineko xarma guzia galduta, beldurti eta izutia, presondegiko ezin egonak oso markatua, literaturarako itzalia. Parisen hilko zen 1900 urtean, morfinan eta alkoholean murgilduta, ez-gizondua.\nIpuin honetan garbi erakusten ditu bere narratzaile kualitate eta gaitasunak. Argiki nabarmentzen da bere prosa hutsik gabea, umore, ironia eta sentiberatasunez hornia, sentzu dramatiko eta emozioz betea. Oscar Wilde-k askotan erabili eta landu zuen ipuin honen gaia: alegia, sentzurik gabeko sakrifizio oparoarena. Fabula klabean idatzita, animaliei hitza emanda, eskuzabalak, nobleak, sentiberak... hiltzen dira, gizarte pragmatiko, apetatatsu, sentigabe eta hantu baten begirada hotzaren aurrean.\n(Carmelo Sánchez Castro-k Busma argitaletxearen\n"Oscar Wilde. El fantasma de Canterbury y otros cuentos"\nliburuan egindako aintzin-solasetik hartuta.\nPoesía v Prosa Popular. Madrid 1984)


Pertsona bakoitzak, garbigailu bat aukeratzeko orduan, zenbait gauza dakar, erosketaren epaia zehazten duena. Irizpide hauek honako hauek dira: garbigailuaren diseinuaren ezaugarriak, kudeaketa erraztasuna, gailuaren segurtasuna, fidagarritasuna eta zerbitzuaren bizitza.\nEta, jakina, prezioa funtsezkoa da.\nZer bilatu garbigailua aukeratzeko? Lehenik eta behin, beharrezkoa da kontuan hartu beharreko gaitasun konstruktiboak. Garbigailuaren diseinuaren ezaugarriak garbiketa-kalitatea eta ekipamenduen erabilera erosoan eragina izan dezakete. Garbitzeko intentsitatea danborra okertu daiteke, bere diametroa handitzen den bitartean.\nGarbigailu baten danbor handi batean, gauzak hobeto garbitzen dira eta zimur gutxiago. Danboraren tamaina garbitzeko eta biratze kalitateari eragiten dio. Hankak oso txikiak dituen danborraren gailuak jantziarekin erortzen diren objektu txikietatik kalteak babesten ditu gailua. Polimerozko zuntzez egindako material gogor eta arina metal baino konponbide hobea izango da, beroa mantentzen baitu eta dardara eta zarata ere xurgatzen ditu. Altzairu esmaltatuek egindako depositu batek hausturako erresistentzia handiagoa izango du, makina iraunkorrak izango dituena. Garbigailu honek hamabost urte baino gehiago iraun dezake. Makina bat hautatzean, ziurtatu parametro hauei buruz pentsatzea.\nEskuilak tamaina ere jokatzen du. Material handiak deskargatu eta atera ditzakezu, esate baterako jakak, berokiak, orriak, mantak. Handiagoa kargatzeko eskotila, bizkarrezurra gutxiago eragiten du. Eskuilatzailea danborren uraren maila baino handiagoa bada, garbigailuaren zati garrantzitsu bat lor daiteke eta baita kargatutako tokira eraman ere, uretara bota gabe. Eskailera horretan, errazagoa izango da urarekin betetzea ohiko bertikal bat baino. Posizio jakin batean segurtatzeko gaitasuna errazten du garbigailua standarazteko lekua.\nGarbigailua aukeratzeko orduan, non kokatu beharko zenuke pentsatu beharko zenuke. Roller errodamenduak garbigailua mugitzeko lagunduko du, gutxieneko ahaleginak eginez. Torlojuak onartzen ditu erabiltzaileari egokitzeko posizioa ezartzeko, nahiz eta solairuan laua ez den nahi duzun. Makina batzuek altuera doitzen dute, beraz, gailuak itxura ona du gela-altzarien bidez.\nSoft shock absorbers gauaren bibrazioa eta garbigailuaren zarata mailak murriztuko dituzte, iraunkortasuna nabarmen eragingo baitu. Bateriaren goiko aldea amortizazio kualitatiboak bibrazio maila murriztuko du, baita abiadura maximoa ere.\nUr eskia hozte automatikoa eskuinera desegin aurretik, hondar-hodiak suntsipenetik hasita babesten dituzu. Aldi berean, tap uraren propietate jakin batzuen ondorioz, ezinbestekoa da uraren araztegi isolatu bat iragaztea instalatzea, zure produktuen kalitatea kaltetuko duen mikroelementu kaltegarriengatik.\nAuto-garbiketa iragazkia konponbide esklusiboa izan daiteke, zure garbigailuaren matxura saihesteko eta garbitzeko kalitate onena bermatzeko. Autoan, arropa partikularretatik (botoiak, ertzak, kremailerak ...) ez dira trabatuta egongo. Iragazkiaren ekintzari esker, zure gauzak eskuz garbitzen dituzu. Garbigiler on batek azken babes sistema izan beharko luke, eta horrek ponpa berotu egingo du eta horrek gailuaren bizitza areagotuko du. Gailu hau erostean arreta berezia jarri beharko zenuke.\nKontrol elektronikoko panela automatikoaren bidez kontrola, garbitzeko baldintzak erosoenak izango dira. Makina ona ez da kontrol panel konplexuekin ekoizten. Garbigailu baten urruneko kontrolean, tenperatura eta garbitzeko modua bakarrik hautatu behar dituzu eta, ondoren, "Hasi" botoia sakatuta, garbiketa-prozesua hasi. Gainerako funtzioak makina berak egin behar ditu. Makina batzuek garbitegia mota zehazten dute, ura behar den zenbatekoa neurtu eta beharrezkoak diren denbora kalkulatu ahal izateko gauza guztiak guztiz garbitzeko. Garbiketa nagusi eta menpekoen aukeraketa handi batek ia zikinkeriak ezabatuko ditu.\nGarbigailua ez da funtzionala, baizik eta fidagarria eta iraunkorra. Autoan dendan aukeratzean, ziurtatu gailuaren bermearen iraupena zehazteko. Epeak bost urte edo gehiago izan behar du. Luzeagoa den epea, orduan eta handiagoa izango da konponketak ordaintzera behartuta ez egotea, garbigailuak ordura arte desegin arte.\nKontrol elektronikoko panelaren kontrolak nabarmen eragingo du garbigailuaren iraupena, garbiketa eragiten duten bitartean hainbat eragiketa eragiten duten mekanismoak murriztu egiten baitira. Kontrol elektronikoak garbitasun nahasgarria antolatu ahal izango du, ahalegin berezia egin gabe, garbiketa baldintza uniformeak sortuz, danboraren perimetroaren inguruan banatzen diren funtzioen laguntzarekin. Karga ezberdina bada, garbigailu automatikoak automatikoki murriztuko ditu danboraren errotazioen abiadura gutxieneko balioak, biraketa norabidea aldatuz. Garbigailu honek zure gauzak babesten eta kalitatezko garbiketa egingo du denbora gutxian. Ihesak aurkitzen badira, makina berehala geldituko da sua saihesteko. Denbora alarma bereziak ohartaraziko dio erabiltzaileari garbitzean zehar sortzen diren arazoei buruz. Irizpide horiek guztiak - hau da, zer arretaz garbigailua aukeratzerakoan.\nEta, jakina, garbigailu bat hautatzean irizpiderik garrantzitsuena kostua da. Garbigileren prezioek ezaugarri funtzionalak eta fabrikatzaileak ere ez dituzte izango. Eredu bakoitza teknologia bakarra da, eta bertan garbigailua funtzionatzen du. Hainbat ereduaren onurak aztertu eta zuretzat egokienak direnak aukeratu. Kontsumitzaile balio altuko makina bat, laneko bizitza luzea, azken teknologiarekin sortua da zure aukera.\nZein uraren berogailu aukeratu - fluxua edo biltegiratzea?\nNola aukeratu burdinaren gainean materialaren materiala\nStick Selfie: maitasuna edo gorrotoa?\nZer da hobea aukeratu - aerogrill edo mikrouhin labea\nEmakume berrien telefono mugikorrak\nNola aukeratu plasma telebista?\nJeweled sufferings: Les Bles de Chanel apaingarrien bilduma\nUrteko ekitaldia ospatzeko ekitaldiko gastuak\nDmitrievskaya gurasoaren larunbata 2015. urtean: hildakoen oroitzapena\nAdin goiztiarraren adimen mentala\nTxokolatezko oatmeal cookieak\nPomeloaren olio ezinbesteko propietateak\nAnna Banshikovak seme-alaba bat sortu zuen\nZenbat erromantizoa zara emakumeentzat proba bat?\nTomateak eta pesto saltsa pasta\nIle lehorrak aholkuak: arrazoiak eta tratamendua etxean\nSexu zehar menstruation: pros eta contra


Genk-ek irabazi eta Athletic-ek bigarren - Nafarberri\nHome Europa League Kirola Genk-ek irabazi eta Athletic-ek bigarren\nGenk-ek irabazi eta Athletic-ek bigarren\nUnknown ordua: 17:19 Europa League, Kirola,\nArgazkia, El País egunkariari esker zuenganatua\nAthletic-ek ostegunean bana berdindu ostean Vienan jokatutako partiduaren ostean, ostiraleraino itxaron beharko zuen jakiteko ea taldeko lehenengoak edota bigarrenak klasifikatuko ziren Uefa Europa League-arentzako final aurreko 1/16-retako.\nHori gertatu zen Sassuolo-Genk partidua hurrengo egunerako aplazatu zelako eguraldi arrazoiengatik. Partidu horretan, Genk-ek galtzen bazuen zurigorriek lehenengoak igaroko ziren hurrengo fasera, baina 0-2 amaitu zen partidua eta bigarren moduan hasiko dira koparen bila.\nModu honetan zenbait talde indartsu izan ahalko dira bilbokoen aurkariak, hala nola Tottenham edota Erroma. Astelehenean izango da sorteoa Nyonen (Suitza) eguerdiko ordu batetan.\nEuropa League, Kirola\nEuropa League Kirola


Txinako ondasun onenak Poliesterrezko poliestirenozko burkoaren hornitzailea | Rayson\nRayson in Rayson Industrial Zone, Huasha Road, Shishan, Foshan High-Tech Zone, Guangdong, Txina. Produktu nagusiak Txinako ondasun onenak Poliesterrezko poliestirenozko burkoaren hornitzailea\nRayson Spring Lastaiaren Fabrikatzaileak ISO9001 nazioarteko kalitate ziurtagiriaren sistema zorrozki jarraitzen du produkzio prozesua kudeatu eta kontrolatzeko.\nRayson Global Co., Ltd Sino-AEBetako joint venture bat da, 2007an sortua, Shishan Town-n, Foshan High-Tech Zone-n kokatua, eta Volkswagen, Honda Auto eta Chimei Innolux bezalako enpresa ospetsuen ondoan dago. .Faktoa\nKalitate kontroleko prozesu estandarrak zorrozki jarraitzen ditugu gure produktuek bezeroen itxaropenak bete edo gainditzen dituztela ziurtatzeko. Horrez gain, mundu osoko bezeroei saldu osteko zerbitzuak eskaintzen dizkiegu. Sortu zenetik, Raysonek bezeroei irtenbide bikainak eta ikusgarriak eskaintzea du helburu. Gure R propioa ezarri dugu & D produktuaren diseinurako eta produktuak garatzeko zentroa. Orain arte, Raysonek nazioarteko kalitatea kudeatzeko sistemaren ziurtagiria gainditu du. Produktu guztiak gure produktu berria barne diseinu berritzailearekin, kalitate bermatuarekin eta prezio lehiakorrekin hornitzen dira.\nNola lor ditzaket lagin batzuk? Gure eskaintza baieztatu eta laginaren kostua bidali ondoren, lagina 15 ~ 20 eguneko epean amaituko dugu. Express enpresari eska diezaiokezu lagina gure enpresatik jasotzeko edo DHL, FedEx edo UPS kontu zenbakia biltzeko bidal diezagukezu, lagina zure kontuaren bidez bidal diezagukezu. Lagun diezagukezu gure diseinua egiten edo nire produktuaren logotipoa? Koltxoi zure diseinuaren arabera egin dezakegu edo OEM zerbitzuak eskaini behar dizkizugu zure produktuaren artelanak edo logotipoen argazkiak emateko. Zure fabrika bisita dezaket? Bai, ongi etorri gure fabrika noiznahi bisitatzera, Guangzhou Baiyun nazioarteko aireportutik gertu gaude, ordubete besterik ez da behar kotxez, eta autoa jaso dezakegu.


Trebiñu, espainiar itxikeriaren paradigma berriro ere | Eusko Ekintza\n← ALBERTIA 2013. Ezker Abertzaleko gudari haien borrokaren duintasuna.\nTrebiñu, espainiar itxikeriaren paradigma berriro ere\nPublicado el 6 julio, 2013 por eek\nBurgosko Diputazioak berriro ere Trebiñu Arabarekin bat egiteko eskubideari atea itxi dio, danbateko batez. Rajoi Espainiako presidentea ere zentzu berean mintzo da.\nBerriro ere Trebiñuko bi udalen eskaerari muzin egin zaio espainolismo gordinenaren argudioak erabiliz. Hamaikagarren aldia da halakoa suertatzen dela. Trebiñutarren erreferendum, udal akordio, mobilizazio… andana, Burgoseko itxikeriarekin topo egin du etengabe. PSOE eta PP ados jarri dira berriro ere erdi-aroko jauntxokeri hau mantentzeko bertako pertsonen borondatearen kontra.\nEz du ardurarik Burgoseko unibertsitatearen eta beste hainbat ustezko erakunde “kulturalen” txostenetan azaltzen diren bitxikeriak (Gaztelarrak ezin dira “osmosien” bidez euskaldunak bilakatu, eta antzekoak). Okerrena da espainolismoaren kultura politiko demokratiko eza, non herritarren nahia demokratikoki adierazita “legearekin” talka egiten duen etengabe. Herritarren borondate demokratikoa legeekin hainbeste talka egiterakoan ondorioztatu daiteke demokrazia horrek arazo sakon bat duela.\nTrebiñuren auziak adierazten du bere gordintasunean Espainiaren legeriaren barnean euskaldunok eskubide demokratiko nazionalak eskuratzeko ezina. Estatu batek gehiengo demokratikoaren aurka legea ezartzen duenean, konfrontazio demokratikorako bidea baina ez da geratzen. Trebiñuko afera izan edo nazio osoaren autodeterminazioaren kasuan.\nBurgoseko Diputazioak trebiñutarren eskubideak berriro zapaltzeko emandako sasi-argudioetan, estatuek euskaldunoi gure eskubideak ukatzeko filosofia bera dago.\nAldebakartasuna aurrera eraman beharra dago Trebiñuko aferan hau euskal erakunde zein eragile sozial eta politiko guztien aldetik, beste hainbat arloetan bezala.\nTrebiñuko egoera zentzugabekoari konponbide arrazionala ematea, estatuen aldetik keinu bat litzateke, Euskal Herriarekiko borondate demokratikoa adierazteko. Ez da kasua. Hemen ere Espainiaren itxikeriak bide guztiak itxi nahi ditu eta Trebiñuko jendearengan etsipena eta ezina sortu. Taktika zaharra da. Haren aurrean mobilizazioa eta desobedientzia demokratikoa dugu bidea. Inolaz ere Trebiñuko jendea bakarrik utzi bidegabekeri antidemokratikoaren aurrean. Kasu honek aferan Auzolan Nazionala aurrera eramatera behartzen gaitu.\nEuskal Herria, 2013ko uztailaren 4a.\nEsta entrada fue publicada en Deialdiak-Oharrak y etiquetada Trebiñu. Guarda el enlace permanente.


Emazteen esku huska, abiatzekotan | Emazteen esku huska, abiatzekotan – iparraldekohitza\nHaur direlarik, neskak esku huska hasten dira, baina gero pilota taldeek ez dituzte txapelketetara igortzen, eta utzi egiten dute usu. Iparraldeko Pilota Batzordeak beste gisaz egin nahi luke.\nAurten Union Basque lehiaketaren irabazleetan neska bat bazen mutikoen artean, baina salbuespen gisara baizik ezin daiteke egin Lilia Ernaga txiten mailako pilotariaren aipamena. Pilota elkarteetan ohikoa da neska batzuk mutikoekin hastea eta txapelketarik ez egitea, edo doi-doi urte batean edo bitan egitea. Gero, pilota uzten ez dutenek palan segitzen dute gehienetan.\nIparraldeko Pilota Batzordeak (IPB) hasi berri du herriz herri neskak zenbatzeko lana, baitakite badirela saldoa, baina, Henri Errandonea idazkari nagusiak erran duenaz, ez dituzte gero txapelketetan ikusten: “Betitik izan dira neskak lehen urteetan hasten zirenak, baina, Ligaren aldetik lehenago eta Iparraldeko Pilota Batzordearen partetik gero, ez da segidarik eman; segurki ez dira txapelketak moldatu edo antolatu neskentzat”. Batzordearen programa zabalago baten parte da, neskak esku huska bezala xisteran edo xarean ere ari daitezen.\nGaur egungo IPBko zuzendaritza taldeak 2016an hasi zuen agintaldia —kide aldaketak izan dira geroztik—, ildo bat markatuz: garapen plan berri bat abiatzea, haurrak oinarrian ezarriz. Eskoletan pilotara formatzen hasteko, hiru hezitzaile lanpostu sortu ditu batzordeak, eta eskola publikoetan, pribatuetan eta ikastoletan ibiltzen dira pilota irakasten. “Pilota egiten dutelarik eskola batean, denei irekia da. Hautatzen dute maite dutena, eta batzuk izugarri trebeak ateratzen dira”, dio Errandoneak, mutikoak eta neskak aipatuz.\nAntton Amulet pilotaria izan zen lehen hezitzailea, 2017an; Amikuzeko eta Zuberoako ikasleekin hasi zen. Urte batzuetako gibelatzearen ondoren, Mauleko pilota batasunak zenbatzen duen haur kopurua ikusirik, urrats horrek fruituak eman dituela ikusi dute. Eskolatik pilota batasunetara joatea baita helburua, eta idazkari nagusiak hor argi du urrats gehiagoren beharra izanen dela: “Ikusi behar dugu taldeak nola lagundu jokoa neskei egokitzeko, beharbada behar baita moldatu, palaz gain, esku huska, xistera eta xarea denen eskura gerta daitezen”.\nBidarteko eskolan, neska eta mutikoak esku huska ikasten ari.\nHezitzaileen lanpostuak sortzeko, IPBri laguntza ukaezina izan zitzaion Euskal Elkargoak emana, pilota ondare eta kultura gisa sustatzeko. Hainbat lurraldetan pilotak galdu terrenoa berreskuratzeko asmoz, Errandoneak argi du ezinbestekoa dela gazteei egokitzea: “Pilotak behar du egokitu gazteei eta ez alderantziz. Eta nahi bada bultzada eta oldar berri bat eman pilotari, berritasuna behar du, modernizatu behar du”. Horregatik, sare sozialak baliatzen hasi da batzordea, “gizartearen martxari eta gazteen martxari egokitzeko”.\nGazteak helburu bakarrik ez, motor ere izaten ari dira aldaketa batzuetan. Esku huska bereziki “gizonen mundu bat” izan dela onartu badu ere, Errandonearen ustez aldaketak begi bistakoak dira: “Mundua ez da gelditua: aitzina doa. Pilota elkarteetan arduradunak gaztetzen ari dira”. Hortik mentalitate aldaketa. Genero aldetik, berriz, Errandoneak pilota plazetako publikoan ikusten du hobekuntzarik agerikoena: “Amateurren munduan geroz eta gazte gehiago ikusten dugu publikoan, 18 eta 25 urtekoak, mutiko eta neska”.\nHenri Errandonea, Iparraldeko Pilota Batzordeko arduraduna\nPilotarietan, Lilia Ernagaren balentriaren aipua egin du Errandoneak: “Urrats bat egin da: neska batek irabazi du Union Basque mutikoen parean, mutiko batekin. Gazte mailan, beharbada, fisikoak diferentzia eginen du, eta ez du segitzen ahalko mutikoen erritmoa”, gehitu du. Halere, neskek bakarrik ez, pilotak ere etengabeko aldaketak behar dituela uste du batzordeko ordezkariak. “Tarroen eta gaztetxoen pilotak aldatu ditugu, goxatu ditugu”, zehaztu du, gazteen morfologia aldaketaren eraginez eskuko min gehiago badela azalduz.\nHego Euskal Herriko Emakume Master Cup zirkuitua aipatzean, berriz, Errandonearentzat argi da “ez dela batere logika bera”, nahiz onartu duen denen helburua dela emazteak esku huska aritzea. Baina batetik iduri zaio aitzinkontuek zerikusirik ez dutela, eta, bestetik, ibilbideak kontrakoak direla: “Hartzen dituzte neskak jadanik badakitenak pilotan aritzen eta onak direnak. Dena da telebista, txapelketa handiak… Guk arrunt desberdin egiten dugu lan: haurrak hartu eta formatzen ditugu. Pixkanaka nahi dugu gure pilota mundu amateurra moldatu neskentzat eta mutilentzat”.\nNafarroako Mastersa irabazi berri duten bi pilotariak “pilotari xoragarriak dira”, Errandoneak dionaz, “sortzez pilotariak baitira”. Baina besterik ez dela gehitu du. Eskoletan abiatu duten lanak, berriz, idazkariaren ustez, hamar bat urteren buruan ageriko dira pilotalekuetan.\nBi lapurtar txapeldun, Nafarroan\nAnia Oronoz, Panpi Ladutxe eta Marie Goienetx\nAnia Oronoz eta Marie Goienetx lehen mailan ari dira palan, Senpereko taldearekin. Esku huska esperientzia guti izanda ere, Nafarroako Emakume Master Cup lehiaketa irabazi dute.\nSenpereko pilota elkarteko bi pilotari ezagunak dira palan duten mailagatik. Marie Goienetx (Senpere, 2002) ttipitan aritua zen esku huska, baina bi txapelketa egin ondotik utzi egin behar izan zuen, pilotak «gogorregiak» zirelako bere eskuentzat. Ania Oronoz (Sara, 2001), berriz, berriki arte ez zen aritu esku huska. 5 urterekin palan hasi zen Saran, eta zazpi urtez beste bikote batekin txapelketetan aritu ondotik, Goienetxekin elkartu eta mailaz igo zen. Emakume Master Cupetik parte hartzeko proposamena egin zieten, eta Nafarroako lehiaketa irabazi dute berriki.\nGoienetx izanik ere esku huska hasi zena, argi dio neskentzat mugaz bestaldean dela aritzeko parada bakarra: «Hemen ez da batere esku pilotarik neskentzat, eta han zuzenean serioski ari dira, profesionalago». Horregatik galdetu zioten trebatzeko laguntza Panpi Ladutxeri, Ipar Euskal Herriko goi mailako pilotariak trebatzen baititu pilotari ohiak. «Hemen aritzea ez dugu pentsatu, baina han aritzea zergatik ez?», dio Oronozek, Lau eta Erdiko Bakarkako Txapelketan izena eman berritan.\n2017an sortu zuten Emakume Master Cup, goi mailako lehiak antolatzeko, eta bost txapelketa eskaintzen ditu, buruz buru eta binaka. Lehen parte hartzea prestatzeko, lapurtarrek eskuko mina gainditu behar izan dute lehenik; «lasai» jokatu zuten gero, finalera heldu arte. Ipar Euskal Herriko pala txapelketan finalik jokatu ez badute ere, Goienetxek argi du Nafarroan «giro gehiago» badela, zaleak «beroagoak» direla. «Gehiago animatzen dute. Haien taldea animatu zuten, finalean gure kontra zirelako, eta asko entzuten zen», dio, irri artean.\nFrantziako telebistan zabaldutako erreportaje batek haien ibilbidea agertu zuenez, Senpereko pilotarien artean eskuz aritzeko gogoa piztu ote dutenez galdeturik, ezezkoan da Oronoz: «Erreportajea polita zela errateaz aparte, ez digute deus gehiagorik erran. Bizpahiru talde muntatzen ahal lirateke txapelketa bat egiteko, baina ez dugu batere aipatu». Bietan segituko du Oronozek, baina mugaz bestalde soilik esku huska.


Ardi eta behi okelaren prezioak jaisteko eskatu die EHNE sindikatuak azken saltzaileei\nEHNE baseritarren sindikatuak oharra kaleratu du jatetxe eta tabernen itxierak nekazari eta abeltzainen egunerokoan izan duen ondorioak mahai gainean jarriz. Behi sektoreaz gain, ardiarena ere, egoera larrian daudela azpimarratu nahi izan dute, eta horregatik, azken saltzaileei, prezioak jaisteko eskatu diete, egoera ekonomiko zailean dauden herritarrek ere haragi mota hauek erosten jarrai dezaten.\n2020ko apirilaren 18a\nAzken saltzaileei prezioak jaisteko eskatu diete.\nJarraian irakur daiteke oharra osorik:\nLuzatzen ari den osasun-krisi honetan, itxialdira behartuta dagoen gizartea sostengazeko, lehen sektorea ezinbestekotza jo da. Nekazariek eta abeltzainek, kutsatzeko arriskuak arrisku, beren eguneroko lanarekin jarraituz eta mugikortasunari dagokionez hainbat oztopo gaindituz, merkataritza-establezimenduetako apaletan falta ez daitezen elikagaiak ekoitzi izana, erantzukizun eta elkartasun kolektiboaren adibide argia da.\nHerritar gisa egindako ahalegin gehigarri honek ordea, gure abeltzainek bizi duten egoera larriarekin aurrez aurre talka egiten du. Behi sektoreaz gain, ardiarena batez ere, egoera larrian dagoela azpimarratu behar dugu, une honetan galera ekonomikoekin ari baita lanean, pandemiak sortutako krisiak hainbat banaketa-kanaletan sortu duen eraginagatik besteak beste.\nJatetxeak, tabernak eta ostalaritzarekin lotutako lokalak itxi izanak, muturreko haundia eman dio haragi mota hau merkaturatzeko aukerari, saltoki txiki eta handietara mugatuz. Hau guztia ikusita elikadura kateko azken saltzaileei bere salmenta-marjinak ahalik eta gehien estutzea eta salmenta-prezio merkeagoa eskaintzea eskatu nahi diegu. Honek guztiak ERTE eta lan-prekarietateak jota bere poltsikoa erdi utsik ikusiko duen kontsumitzaileari, ardikia eta behikia erosteko aukera emango dio eta bide batez abeltzainek, bere generoari irtenbide azkarragoa eta duinagoa ematen eta bizi duten egoera larria arintzen lagunduko du.\nArgi egiaztatu ahal izan dugu hiltzeko dauden animalien metaketak eta jatorrian salmenta-prezioen jaitsierak ez dutela eraginik haragi mota horren azken zenbatekoan, eta horren ondorioz, ziurgabetasun ekonomikoko garai honetan, abeltzainen artean zuzeneko eragina duen merkataritza-errotazio txikiagoa dago.\nEHNEren ustez horrelako neurriak, prezioak doitzekoak, bat datoz bizi dugun salbuespenezko egoerarekin, eta kontsumitzaileak oso begi onez ikusiko lituzke, denok garelako funtsezkoak elikatze-katean: ekoizleak, banatzaileak, saltzaileak eta bezeroak. Azkenik, tokiko produktua kontsumitzeko beharra azpimarratu nahi dugu, guztion artean une latz hauetan ehun sozial eta ekonomiko hurbilena mantentzen laguntzeko.\nKanal hauetan artxibatua: Koronabirusa | EHNE | Abeltzaintza


Tabernak (eta II) | Kultura | Berria\nNoiz sortua: 2019-03-10 00:30:00\nAnglobalizazioa bilakatu baita kudeatzaile publiko zein pribatu handixkoen kultur ekinbideen makulu diskurtsibo azken hamarkada luze(et)an (multikulturalismo onberaz mozorrotua), eta makrojaialdien ebentismoa paradigma horren galgarik gabeko jarduera monetarioa. Baita gurean ere; edo gurean bereziki? Guggenheim fenomenoak luzeak baititu atzaparrak; Bilboz landa, Easo hiriarekin egiten ari direna, eta egin amets dutena adibide.\nSosen pilaketa aiduru, turismo logiken planteamenduek hartu baitiote gaina aspalditxoan (progresio geroz eta arinagoan) kulturak behar lituzkeen oinarri etiko, estetiko zein kritikoei.\nJendez mukuru nahi dituzte futbol zelaiak, hipodromoak, mendi maldak, hondartzak, kasko historikoak... eta bitartean, auzoak eta bertako komertzio txikiak (tabernak tartean) husten eta odolusten uzten dituzte, ia ohartzeke horietan sortzen dela kultur magma oinarrizkoena, bizi-bizirik dagoena. Bizi jarduera kohesionatu eta kritiko bati arnasa emango diona. Auzoetako lokal horietan ematen dituzte lehen urratsak musika talde askok eta askok, auzoetako areto txiki eta tabernetan topatzen dute zuzenekoetarako lehen aterpea. Gune horietan hartzen dute gorputza gero makroebento horietara eramango dituzten musikari eta taldeetako batzuek.\nAlabaina, dekretu bidez hartu dute erabakia. Eta hartu dute erabakia, taberna /areto horiekin harremanetan jarri gabe —esan genuen aurrekoan ere, ez dira horrenbeste kultur jardunbidea sustatzen dutenak—. Sustatu nahi duenari laguntza ematea, babestea, zer hoberik egin dezake administrazio publikoak. Zer hoberik begi-belarriak ireki, eta Arteak Ireki bezalako plataforma batekin, gutxien-gutxienik, harremanetan jartzea?\nEskertuko lukete musikariek; eskertuko lukete tabernariek; eskertuko lukete auzokideek; eskertuko lukete kultura anglobalizazioaz eta ebentismoaz harago -edo honantzago- ulertzen dutenek.\nPedro Sanchezek apirilaren 26ra arte luzatu du konfinamendua, goizean batzorde zientifikoarekin batzartu eta gero: «Gizarteak behar duen denbora da birusari aurre egiteko».


maratoniano / marazki\nmaratz 1 izond pertsonez mintzatuz, gogoz eta ganoraz lan egiten duena.\nSusanna izeneko [...] emakume maratz prestu batez maitemindu zen. Juan Garzia «Sistema periodikoa» - Primo Levi - 32. orr.\nAma goiko solairura igotzen da lasterka, hango etxekoandre maratzari laguntzera. Josu Zabaleta «Anne Franken egunkaria» - Anne Frank - 133. orr.\nUkendua erabiltzen baldin badut eta Jainkoaren laguntzaz sendatzen banaiz, neskame maratz bat bidaliko dizut, eta haren azpilanari esker, handik gutxira hilko zara. Patxi Zubizarreta «Mila gau eta bat gehiago» - Anonimoa - 186. orr.\nSukaldari maratz haietako batengana hurbildu zen eta, goseak eta heziera onak zemaion eran mintzatuz, eltze haietakoren batean ogi kozkor bat bustitzeko baimena eskatu zion. Patxi Ezkiaga «On Kixote Mantxako» - Miguel de Cervantes - 142. orr.\nIkaragarri fina da etxeko lanetan, eta maratza, eta alaia gainera. Josu Zabaleta «Anne Franken egunkaria» - Anne Frank - 89. orr.\nMaratza eta saiatua izanagatik ere, gizonak ez duela ezer balio ordenatua eta diziplinatua ezpada. Bego Montorio «Napomuceno da Silva Araujo jaunaren testamentua» - Germano Almeida - 30. orr.\nEstimazio handiko enplegatua zen ordurako, Administrazioarentzat behar-beharrezkoa, burdinazko oroimen baten jabea eta maratzetan maratza. Juan Garzia «Sistema periodikoa» - Primo Levi - 101. orr.\nAbarasketan sakabanaturiko erle maratzen antza zuten funtzionario haiek. Jose Morales «Arima hilak» - Nikolai Gogol - 215. orr.\nHegazti askoren neguko elikagaia prestatzen ari da dagoeneko gure natura ama maratza. Pello Zabala «Naturaren mintzoa» - 379. orr.\nLeku bitxiro aparta zuen indioilarrak familia-mundu sotil, bare eta maratz hartan. Juan Garzia «Sistema periodikoa» - Primo Levi - 21. orr.\nGarai guztietan eta lurralde guztietan, zibilizatu gabeetan salbu, ez da horrenbesteko asmaketa lan handi eta maratzik egin, nola egin den uraren ordezko edariak bilatzen. Xabier Olarra «Deabruaren hiztegia» - Ambroise Bierce - 79. orr.\nNola lankide haren esku-hartze maratzari esker, errebolber bat aurkitua zuten arestian Luteziaren maletan. Matías Múgica «Hiltzaile baten aitormena» - Joseph Roth - 114. orr.\nPetrus da salgaiak mahai gainean zalu eta maratz hedatzen dituena, prezioak dakizkiena, dirua hartu eta kanbioak ematen dituena. Oskar Arana «Lotsaizuna» - John Maxwell Coetzee - 154. orr.\nLanaz den bezainbatean beti benatsu, Tom ohe gainean eseri zen maratz, eta aldizkarietan orri pasa hasi zen. Oskar Arana «Brooklyngo erokeriak» - Paul Auster - 80. orr.\n4 maratz-maratz adlag ik marazki.\nAnalista horrek maratz-maratz zerrendatu zituen emaitza hain nabarmenkiro susmagarri baina formalki aitzakiagabe haiek. Juan Garzia «Sistema periodikoa» - Primo Levi - 209. orr.\nBentzenoaren matrazean "ilar erdi baten lodierako" potasio xorta bat bota (hala zioen eskuliburuak) eta maratz-maratz destilatu nuen guztia. Juan Garzia «Sistema periodikoa» - Primo Levi - 87. orr.